cyanic-selkie/wikianc huggingface dataset:
石虎
季龍將伐遼西鮮卑段遼，募有勇力者三萬人，皆拜龍騰中郎. 遼遣從弟屈雲襲幽州，刺史李孟退奔易京. 季龍以桃豹為橫海將軍，王華為渡遼將軍，統舟師十萬出漂渝津，支雄為龍驤大將軍，姚弋仲為冠軍將軍，統步騎十萬為前鋒，以伐段遼. 季龍眾次金台，支雄長驅入薊，遼漁陽太守馬鮑、代相張牧、北平相陽裕、上谷相侯龕等四十餘城並率眾降于季龍. 支雄攻安次，斬其部大夫那樓奇. 遼懼，棄令支，奔於密雲山. 遼右左長史劉群、盧諶、司馬崔悅等封其府庫，遣使請降. 季龍遣將軍郭太、麻秋等輕騎二萬追遼，及之，戰於密雲，獲其母妻，斬級三千. 遼單馬竄險，遣子乞特真送表及名馬，季龍納之. 乃遷其戶二萬餘于雍、司、兗、豫四州之地，諸有才行者皆擢敘之. 先是，北單于乙回為鮮卑敦那所逐，既平遼西，遣其將李穆擊那破之，復立乙回而還. 季龍入遼宮，論功封賞各有差.
初，慕容皝與段遼有隙，遣使稱籓于季龍，陳遼宜伐，請盡眾來會. 及軍至令支，皝師不出，季龍將伐之. 天竺佛圖澄進曰：「燕福德之國，未可加兵. 」季龍作色曰：「以此攻城，何城不克？以此眾戰，誰能禦之？區區小豎，何所逃也？」太史令趙攬固諫曰：「燕城歲星所守，行師無功，必受其禍. 」季龍怒，鞭之，黜為肥如長. 進師攻棘城，旬餘不克. 皝遣子恪帥胡騎二千，晨出挑戰，諸門皆若有師出者，四面如雲，季龍大驚，棄甲而遁. 於是召趙攬復為太史令. 季龍旋自令支，過易京，惡其固而毀之. 還謁石勒墓，朝其群臣于襄國建德前殷，復從征文武有差. 至鄴，設飲至之禮，賜俘偏于丞郎.
季龍謀伐昌黎，遣渡遼曹伏將青州之眾渡海，戍蹋頓城，無水而還，因戍於海島，運谷三百萬斛以給之. 又以船三百艘運穀三十萬斛詣高句麗，使典農中郎將王典率眾萬餘屯田于海濱. 又令青州造船千艘. 使石宣率步騎二萬擊朔方鮮卑斛摩頭破之，斬首四萬餘級.
冀州八郡大蝗，司隸請坐守宰，季龍曰：「此政之失和，朕之不德，而欲委咎守宰，豈禹、湯罪己之義邪！司隸不進讜言，佐朕不逮，而歸咎無辜，所以重吾之責，可白衣領司隸. 」加其子司徒韜金鉦黃鉞，鑾輅九旒.
先是，使襄城公涉歸、上庸公日歸率眾戍長安，二歸告鎮西石廣私樹恩澤，潛謀不軌. 季龍大怒，追廣至鄴，殺之. 段遼於密雲山遣使詐降，季龍信之，使征東麻秋百里郊迎，敕秋曰：「受降如待敵，將軍慎之. 」遼又遣使降于慕容皝曰：「胡貪而無謀，吾今請降求迎，彼終不疑也. 若伏重軍以要之，可以得志. 」皝遣子恪伏兵於密雲. 麻秋統眾三萬迎遼，為恪所襲，死者十六七，秋步遁而歸. 季龍聞之驚怒，方食吐餔，乃削秋官爵.
時豪戚侵恣，賄托公行，季龍患之，擢殿中御史李矩為御史中丞，特親任之. 自此百僚震懾，州郡肅然. 季龍曰：「朕聞良臣如猛獸，高步通衢而豺狼避路，信矣哉！」鎮遠王擢表雍、秦二州望族，自東徙已來，遂在戍役之例，既衣冠華胄，宜蒙優免，從之. 自是皇甫、胡、梁、韋、杜、牛、辛等十有七姓蠲其兵貫，一同舊族，隨才銓敘，思欲分還桑梓者聽之；其非此等，不得為例. 以其撫軍李農為使持節、監遼西北平諸軍事、征東將軍、營州牧，鎮令支.
于時大旱，白虹經天，季龍下書曰：「朕在位六載，不能上和乾象，下濟黎元，以致星虹之變. 其令百僚各上封事，解西山之禁，蒲葦魚鹽除歲供之外，皆無所固. 公侯卿牧不得規占山澤，奪百姓之利. 」又下書曰：「前以豐國、澠池二冶初建，徙刑徒配之，權救時務. 而主者循為恆法，致起怨聲. 自今罪犯流徒，皆當申奏，不得輒配也. 京獄見囚，非手殺人，一皆原遣. 」其日澍雨.
季龍將討慕容皝，令司、冀、青、徐、幽、、並、雍兼復之家五丁取三. 四丁取二，合鄴城舊軍滿五十萬，具船萬艘，自河通海，運穀豆千一百萬斛于安樂城，以備征軍之調. 徙遼西、北平、漁陽萬戶於兗、豫、雍、洛四州之地.
季龍僭位之後，有所調用，皆選司擬官，經令僕而後奏行. 不得其人，案以為令僕之負，尚書及郎不坐. 至是，吏部尚書劉真以為失銓考之體而言之，季龍責怒主者，加真光祿大夫，金章紫綬. 季龍如宛陽，大閱於曜武場. 慕容皝襲幽、冀，略三萬餘家而去. 幽州刺史石光坐懦弱征還. 賜征士辛謐几杖衣服，穀五百斛，敕平原為起甲第.
先是，李壽將李宏自晉奔于季龍，壽致書請之，題曰趙王石君. 季龍不悅，付外議之，多有異同. 中書監王波議曰：「今李宏以死自誓，若得反魂蜀漢，當鳩率宗族，混同王化. 若遣而果也，則不煩一旅之師而坐定梁、益，就有進退，豈在逃命一夫. 壽既號並日月，跨僭一方，今若制詔，或敢酬反，則取誚戎裔. 宜書答之，並贈以楛矢，使壽知我遐荒必臻也. 」於是遣宏，備物以酬之. 以石韜為太尉，與太子宣迭日省可尚書奏事. 自幽州東至白狼，大興屯田.
張駿憚季龍之盛，遣其別駕馬詵朝之. 季龍初大悅，及覽其表，辭頗蹇傲，季龍大怒，將斬詵. 侍中石璞進曰：「為陛下之患者，丹陽也. 區區河右，焉能為有無！今斬馬詵，必征張駿，則南討之師勢分為二，建鄴君臣延其數年之命矣. 勝之不為武，弗克為四夷所笑，不如因而厚之. 彼若改圖謝罪，率其臣職者，則我又何求！迷而不悟，討之未後也. 」季龍乃止. 李宏既至蜀漢，李壽欲誇其境內，下令云：「羯使來庭，獻其楛矢. 」季龍聞之怒甚，黜王波以白衣守中書監.
季龍志在窮兵，以其國內少馬，乃禁畜私馬，匿者腰斬，收百姓馬四萬餘匹以入於公. 兼盛興宮室於鄴，起台觀四十餘所，營長安、洛陽二宮，作者四十餘萬人. 又敕河南四州具南師之備，並、朔、秦、雍嚴四討之資，青、冀、幽州三五發卒，諸州造甲者五十萬人. 兼公侯牧宰競興私利，百姓失業，十室而七. 船夫十七萬人為水所沒、猛獸所害，三分而一. 貝丘人李弘因眾心之怨，自言姓名應讖，遂連結奸黨，署置百僚. 事發，誅之，連坐者數千家.
季龍畋獵無度，晨出夜歸，又多微行，躬察作役之所. 侍中韋謏諫曰：「臣聞千金之子坐不垂堂，萬乘之主行不履危. 陛下雖天生神武，雄據四海，乾坤冥贊，萬無所慮. 然白龍魚服，有豫且之禍；海若潛游，罹葛陂之酷，深願陛下清宮蹕路，思二神為元鑒，不可忽天下之重，輕行斤斧之間. 一旦有狂夫之變，龍騰之勇不暇施也，智士之計豈及設哉！又自古聖王之營建宮室，未始不于三農之隙，所以不奪農時也. 今或盛功於耘藝之辰，或煩役於收穫之月，頓斃屬途，怨聲塞路，誠非聖君仁後所忍為也. 昔漢明賢君也，鐘離一言而德陽役止. 臣誠識慚昔士，言無可采，陛下道越前王，所宜哀覽. 」季龍省而善之，賜以穀帛，而興繕滋繁，游察自若.
右僕射張離領五兵尚書，專總兵要，而欲求媚于石宣，因說之曰：「今諸公侯吏兵過限，宜漸削弱，以盛儲威. 」宣素疾石韜之寵，甚說其言，乃使離奏奪諸公府吏，秦、燕、義陽、樂平四公聽置吏一百九十七人，帳下兵二百人，自此以下，三分置一，余兵五萬，悉配東宮. 於是諸公咸怨，為大釁之漸矣. 遣征北張舉自雁門討索頭郁鞠，克之.
甯遠劉甯攻武都狄道，陷之. 使石宣討鮮卑斛穀提，大破之，斬首三萬級. 中謁者令申扁有寵于季龍，而宣亦昵之. 扁聰辯明斷，專綜機密之任. 季龍既不省奏案，宣荒酒內游，石韜沈湎好獵，生殺除拜皆扁所決. 於是權傾內外，刺史二千石多出其門，九卿已下望塵而拜，唯侍中鄭系、王謨、常侍盧諶、崔約等十餘人與之抗禮.
季龍又取州郡吏馬一萬四千餘匹，以配曜武關將，馬主皆復一年. 鎮北宇文歸執送段遼之子蘭降于季龍，獻駿馬萬匹. 季龍以平西張伏都為使持節、都督征討諸軍事，帥步騎三萬擊涼州. 既濟河，與張駿將謝艾大戰於河西，伏都敗績.
季龍雖昏虐無道，而頗慕經學，遣國子博士詣洛陽寫石經，校中經于秘書. 國子祭酒聶熊注《谷梁春秋》，列於學官. 燕公石斌淫酒荒獵，常懸管而入. 征北張賀度以邊防宜警，每裁諫之. 斌怒，辱賀度. 季龍聞之大怒，杖斌一百，遣主書禮儀持節監之. 斌行意自若，儀持法呵禁，斌怒殺之. 欲殺賀度，賀度嚴衛馳白之，季龍遣尚書張離持節帥騎追斌，鞭之三百，免官歸第，誅其親任十餘人.
建元初，季龍饗群臣于太武前殿，有白雁百餘集于馬道南. 季龍命射之，無所獲. 既將討三方，諸州兵至者百餘萬. 太史令趙攬私于季龍曰：「白雁集殿庭，宮室將空，不宜行也. 」季龍納之，臨宣武觀大閱而解嚴. 以燕公斌為使持節、侍中、大司馬、錄尚書事. 置左右戎昭、曜武將軍，位在左右衛上. 東宮置左右統將軍，位在四率上. 置上、中光祿大夫，在左右光祿上. 置鎮衛將軍，在車騎將軍上.
時石宣淫虐日甚，而莫敢以告. 領軍王朗言之于季龍曰：「今隆冬雪寒，而皇太子使人斫伐宮材，引于漳水，功役數萬，士眾籲嗟. 陛下宜因游觀而罷之也. 」季龍如其言. 既而宣知朗所為，怒欲殺之而無因. 會熒惑守房，趙攬承宣旨言于季龍曰：「昴者，趙之分也，熒惑所在，其主惡之. 房為天子，此殃不小. 宜貴臣姓王者當之. 」季龍曰：「誰可當者？」攬久而對曰：「無復貴于王領軍也. 」季龍既惜朗，且猜之，曰：「更言其次. 」攬曰：「其次唯中書監王波耳. 」季龍乃下書追波前議遣李宏及答楛矢之愆，腰斬之，及其四子投于漳水，以厭熒惑之變. 尋湣波之無罪，追贈司空，封其孫為侯. 平北尹農攻慕容皝凡城，不克而還，黜農為庶人.
時白虹出自太社，經鳳陽門，東南連天，十餘刻乃滅. 季龍下書曰：「蓋古明王之理天下也，政以均平為首，化以仁惠為本，故能允協人和，絹熙神物. 朕以眇薄，君臨萬邦，夕惕乾乾，思遵古烈，是以每下書蠲除徭賦，休息黎元，庶俯懷百姓，仰稟三光. 而中年已來變眚彌顯，天文錯亂，時氣不應，斯由人怨於下，譴感皇天. 雖朕之不明，亦群後不能翼獎之所致也. 昔楚相修政，洪災旋弭；鄭卿厲道，氛祲自消，皆服肱之良，用康群變，而群公卿士各懷道迷邦，拱默成敗，豈所望於台輔百司哉！其各上封事，極言無隱. 」於是閉鳳陽門，唯元日乃開. 立二畤於靈昌津，祠天及五郊. 李壽以建寧、上庸、漢固、巴征、梓潼五郡降于季龍.
先是，季龍起河橋於靈昌津，採石為中濟，石無大小，下輒隨流，用功五百餘萬而不成. 季龍遣使致祭，沈璧於河. 俄而所沈譬流於渚上，地震，水波騰上，津所殿觀莫不傾壞，壓死者百餘人. 季龍恚甚，斬工匠而止作焉. 命石宣、石韜，生殺拜除皆迭日省決，不復啟也. 司徒申鐘諫曰：「度賞刑威，後皇攸執，名器至重，不可以假人，皆以防奸杜漸，以示軌儀. 太子國之儲貳，朝夕視膳而不及政也. 庶人邃往以聞政致敗，殷鑒不遠，宜革而弗遵. 且二政分權，鮮不及禍. 周有子頹之釁，鄭有叔段之難，此皆由寵之不道，所以亂國害親，惟陛下覽之. 」季龍不從. 太子詹事孫珍問侍中崔約曰：「吾患目疾，何方療之？」約素狎珍，戲之曰：「溺中則愈. 」珍曰：「目何可溺？」約曰：「卿目睕々，正耐溺中. 」珍恨之，以白宣. 宣諸子中最胡狀，目深，聞之大怒，誅約父子. 珍有寵于宣，頗預朝政，自誅約之後，公卿已下憚之側目.
季龍子義陽公鑒時鎮關中，役煩賦重，失關右之和. 其友李松勸鑒，文武有長髮者，拔為冠纓，余以給宮人. 長史取發白之，季龍大怒，以其右僕射張離為征西左長史、龍驤將軍、雍州刺史以察之，信然，征鑒還鄴，收松下廷尉，以石苞代鎮長安. 發雍、洛、秦、并州十六萬人城長安未央宮.
尚書朱軌與中黃門嚴生不協，會大雨霖，道路陷滯不通，生因而譖軌不修道，又訕謗朝政，季龍遂殺之. 於是立私論之條，偶語之律，聽吏告其君，奴告其主，威刑日濫，公卿已下，朝會以目，吉凶之問，自此而絕. 軌之囚也，冠軍苻洪諫曰：「臣聞聖主之馭天下也，土階三尺，茅茨不翦，食不累味，刑措而不用. 亡君之馭海內也，傾宮瓊榭，象箸玉杯，截脛剖心，脯賢刳孕，故其亡也忽焉. 今襄國、鄴宮足康帝宇，長安、洛陽何為者哉？盤于游田，耽於女德，三代之亡恆必由此. 而忽為獵車千乘，養獸萬里，奪人妻女，十萬盈宮. 尚書硃軌，納言大臣，以道路不修，將加酷法，此自陛下政之失和，陰陽災沴，暴降霖雨七旬，霽方二日，縱有鬼兵百萬，尚未及修之，而況人乎！刑政如此，其如史筆何！其如四海何！特願止作徒，休宮女，赦硃軌，允眾望. 」季龍省之不悅，憚其強，但寢而不納，弗之罪也. 乃停二京作役焉.
分類:十六國世家
分液漏斗
分液漏斗者，分混液之器也，於萃取時常用. 形如漏斗. 斗部球狀，上置密塞，下有活栓. 其法：先置液於斗內，覆塞其上，靜置焉，迨液分，界宛然，去塞啟栓，則重液下出於管，界線隨降，俟重液盡出，復閉活栓，輕液留於斗內，可自上口傾諸他器也.
法律
然近世談法律者不可不稱羅馬法也. 該法乃緣自公曆前五世紀之十二銅表法，後經歷朝修訂，至六世紀查士丁尼大帝時蔚然而成大國. 查帝命律學大家編纂法律進階、法律精要等要典. 傳諸後世，為西歐諸侯視為寶典者也，可與唐律比肩. 華夏法律自清末乃生巨變. 中華與西方列強兵戎相見之餘，亦變法圖強. 乃舶來羅馬法之後裔德意志法. 一變而與華夏舊法相溶，乃成當世中國法律之根基. 蓋全球一體，華夏亦不免矣.
分類:律法
御史大夫
御史大夫屬三公，始置於秦. 以監察百官、上奏、轄圖書爲任.
分類:職官誌
阿伐碁
縮圖|AlphaGo，「go」自「碁」之[[日語|日音「ご」]] 阿伐碁者，人工智能也，所以弈. 以細筋網路學習爲體，弗晰數學爲理，而定其弈也. 分類:人工智能
鄭成功
延平郡王鄭成功，福建南安縣石井人，天啟四年誕於日本千里濱，幼名福松，名森，字明儼，詣明末大儒錢謙益時受字大木，明末之武將、海商集團之頭也. 父芝龍，娶日本士人女田川氏.
隆武帝時賜姓朱，又賜名成功，後受永曆帝遙封為延平王，其孫鄭克塽追諡為武王.
生於日本千里濱
天啟三年，父芝龍往日本經商，識女子田川氏，妻之.
天啟四年七月十四日（舊曆：寬永元年七月十四日），誕於日本肥前國平戶島千里濱.
崇禎元年底，福建巡撫熊文燦招安鄭芝龍. 鄭森居泉州府安平.
崇禎十一年，中秀才，為南安縣之廩膳生.
崇禎十四年，娶福建泉州惠安進士禮部侍郎董颺先侄女董友.
崇禎十七年，入南京國子監，拜入江浙名儒錢謙益門下，受字大木.
父叔擁戴福王
明末，北京既陷，福王立江左，改元弘光，封芝龍南安伯，鴻逵靖西伯.
隆武朝賜國姓
隆武元年，唐王即位福京，改元隆武，晉芝龍平西侯，鴻逵定西侯，俱加太師. 已而成功陛見，帝奇之，撫其背曰：『惜無一女配卿. 卿當盡忠吾家，毋相忘也』. 因賜姓朱，改名成功，字明儼，封御營中軍都督，賜尚方劍，儀同駙馬. 自是中外皆稱「國姓」云.
投筆從戎
紹武元年六月，封成功忠孝伯. 八月，帝親征，駐建寧.
織田秀孝
織田秀孝者，號喜六郎，乃日本尾張國大名信秀八男，母乃土田氏，秀孝唇花白膚，乃貌美者.
鄭成功
投筆從戎
紹武二年，成功始領軍多進出閩、贛，與戰清兵，隆武帝甚器之. 然其父芝龍掌全軍虎符，無意抗清，且令仙霞關守將武毅伯施福撤關兵歸福州，使清兵直入閩北. 而後，降清大學士洪承疇因與芝龍同鄉，利誘之，芝龍降清，成功勸阻不成，乃率二十餘人往孔廟祭先師云：『昔為孺子，今為孤臣，向背去留，各行其是，僅謝儒衣，祈先師昭鑒』，乃出走金門.
織田秀孝
天文二十四年，秀孝年十五六，時叔父守山城守信次攜家臣遊獵領內松川，見幼武者乘馬過，家臣洲賀才藏以其無禮，乃弓射之，斃之. 後信次得見其貌，乃秀孝也，恐，遂棄城亡命，家臣懼時主信長復讎，遂固守.
鄭成功
投筆從戎
紹武二年八月，清兵克浦城、霞浦，隆武帝出奔江西，於汀州被俘，後絕食不屈而亡. 而後，清兵猝入泉州，田川氏自縊身亡焉. 芝龍退保安平，軍容甚盛，猶預未敢迎師. 清貝勒博洛遣人招之，芝龍大喜，召成功計事. 成功泣諫，不從. 遂進降表. 至福州，博洛挾以俱北.
織田秀孝
秀孝者，兄長信長、信行俱深愛之，故信行縱火守山城，信長亦同信行攻城.
樊瑞
樊瑞者，世傳為宋人，號混世魔王，梁山泊宋江之黨. 樊氏諳道術，有呼風喚雨之能，亦善使流星鎚. 樊氏嘗與八臂哪吒項充、飛天大聖李袞嘯聚於芒碭山. 及敗於入雲龍公孫勝，遂入梁山泊，位地煞第六十一「地然星」. 後從宋江等招安，歷征於遼、田虎、王慶、方臘. 方臘既克，遂與神機軍師朱武投公孫勝出家，以終天年.
鄭成功
起兵抗清
成功雖遇主列爵，實未嘗一日與兵權，意氣狀貌，猶儒書也. 既力諫不聽，又痛母死非命，悲歌慷慨，謀起師，遂避走金門. 攜所著儒巾襴衫赴文廟焚之，四拜先師曰：『昔為孺子，今作孤臣. 向背棄留，各有作用. 謹謝儒服，唯先師鑒之』！高揖而出，禡旗糾旅，聲淚併俱，招兵買馬、積蓄實力、收編父之舊部. 與所善陳輝、張進、施琅、陳霸、施顯、洪旭等願從者九十餘人，乘二巨艦，斷纜行，收兵南澳，得數千人.
隆武二年十二月，成功在小金門（今金門縣烈嶼鄉），以「忠孝伯招討大將軍罪臣國姓」之名誓師反清，時年二十有三也.
樊瑞
《水滸傳》有詩贊曰：「頭散青絲細發，身穿絨繡皂袍. 連環鐵甲晃寒霄，慣使銅槌更妙. 好似北方真武，世間伏怪除妖. 雲遊江海把名標，混世魔王綽號. 」
李寶
李寶，河北人. 嘗陷金，拔身從海道來歸.
唐島之戰始末
金海陵王正隆五年，金主亮渝盟，淮、浙奸民倪詢、梁簡等教金造舟，且為鄉導. 金使蘇保衡造舟於潞河.
八月，次江陰，先遣其子李公佐，謂之曰：「汝為潛伺敵動靜虛實，毋誤. 」公佐受命，即與將官邊士甯偕往. 寶將啟行，軍士爭言西北風力尚勁，迎之非利. 寶下令，敢沮大計者斬，遂發蘇州. 大洋行三日，風甚惡，舟散不可收. 寶忼慨顧左右曰：「天以是試李寶邪？寶心如鐵石，不變矣. 」酹酒自誓，風即止. 明日，散舟複集.
十月，士寧自密州回，得敵耗甚悉，且言公佐已挾魏勝得海州. 寶喜曰：「吾兒不負乃翁矣. 」士氣百倍，趣眾乘機進. 適大風複作，海濤如山，寶神色不為動；風少殺，始縱舟泊抵東海. 敵已雲合，圍海州，旌麾數十里. 寶麾兵登岸，以劍畫地，令曰：「此非複吾境，力戰與否在汝等. 」因握槊前行，遇敵奮擊，將士賈勇，無不一當十. 敵出不意，亟引去. 勝出城迎，寶獎其忠義，勉以共立功名，勝感泣. 乃維舟犒士，遺辯者四出招納降附，聲振山東. 豪傑如王世修輩各署旗，集義勇，爭應援，多者數萬人. 寶列名上諸朝，檄所部會密之膠西，命公佐以郡事畀勝，與俱發.
十月丙寅詰旦，金軍有舟人望見宋舟，請為備. 完顏鄭家奴問：「去此幾何？」舟人曰：「以水路測之，且三百里. 風迅，行即至矣. 」完顏鄭家奴不曉海路舟楫，不之信. 李寶軍先據諜報至膠西石臼島，金舟已出海口，泊唐島，相距僅一山. 時北風盛，寶禱於石臼神. 俄有風自柂樓中來，如鍾鐸聲，眾鹹奮，引舟握刃待戰. 金之操舟者皆中原遺民，遙見寶船，紿金兵入舟中，使不知宋師猝至. 風駛舟疾，過山薄虜，鼓聲震疊，海波騰躍. 金軍大驚，掣矴舉帆，帆皆油纈，彌亙數里，風浪捲聚一隅，窘束無複行次. 寶亟命火箭環射，箭所中，煙焰旋起，延燒數百艘. 火所不及者猶欲前拒，寶叱壯士躍登其舟，短兵擊刺，殪之舟中. 余所謂簽軍，盡中原舊民，皆登島垠，脫甲歸命，以故不殺. 然倉卒，舟不獲艤，溺死甚眾. 俘大漢軍三千餘人，斬其帥完顏鄭家奴等六人，禽倪詢等上於朝，獲其統軍符印與文書、器甲、糧斛以萬計. 餘物眾不能舉者，悉焚之，火四晝夜不滅.
寶將乘勢席捲，公佐切諫，以為金主亮方濟淮，聞通、泰已陷，得遠失近，且有腹背憂. 乃還軍駐東海，視緩急為表裡援. 遣曹洋輕舟報捷.
寶戰具精利，宰臣陳康伯取其長槍、克敵弓弩，俾所司為式制之.
封號
寶卒，贈檢校少保.
鄭成功
起兵抗清
永曆元年七月，成功同鄭彩部隊攻海澄，敗；八月，成功又與鄭鴻逵部合圍泉州府城，清漳州副將王進率援軍至，鄭軍不敵敗退.
永曆二年十二月，原浙江巡撫盧若騰等人來歸，鄭成功蓄積實力後再次出擊，攻克同安縣. 五月，鄭軍圍攻泉州；七月，清靖南將軍陳泰、浙閩總督陳錦、福建提督趙國祚等轉而攻擊同安，鄭軍不敵，守將、軍民死傷無數. 不久，清援軍抵達泉州，鄭成功乃解泉州之圍，退回海上.
遙奉永曆朝於鼓浪嶼誓師北伐
翌年，遙聞永明王即位肇慶，改元永曆，則奉朔提師，歸自南澳，舊眾稍集. 時廈門、金門為鄭彩及弟聯所踞，乃泊鼓浪嶼，與廈門隔帶衣. 廈門者、中左所也，金門者、浯州也，隸同安，為兩島. 七月，會鄭彩兄弟伐海澄，不克而還. 八月，與鴻逵合攻泉州，敗清提督趙國佐於桃花山，追至城下. 清軍來援，成功回島，鴻逵艤舟泉港，所在起應.
永曆二年春，帝在桂林. 三月，成功伐同安，克之，以葉翼雲為知縣. 進攻泉州. 七月，佟國器、陳錦、李率泰率清軍至，鴻逵入潮，成功回島. 使如日本請兵，不報. 已而清軍攻同安，守將邱縉、林壯猷及翼雲悉死. 十月，帝遣使至島，封成功威遠侯.
永曆四年春，伐潮陽，未能下. 時兩島為彩、聯所踞，其將章雲飛恣肆不道. 成功密語諸將曰：『兩島吾家，臥榻之側，豈容他人鼾睡』？乃嚴部勒，中秋抵廈門，遂併聯軍，可四萬餘人，威稜日振. 已而殺之. 彩率所部之南中漁獵，數年復之，卒於家. 十一月，帝在南寧. 十二月，清軍陷廣州，鎮帥杜永和奔瓊州，成功謀往接之.
永曆六年春正月，帝在安隆所. 成功攻海澄，守將郝文興降，遂取長泰. 中提督甘輝遇清將王進於北溪，鏖戰竟日. 進敗，圍之. 總督陳錦來援，復敗之，錦走泉州. 遂破長泰，諸邑俱下. 五月，清金衢總兵馬逢知來援，突入漳城. 成功圍之，弗下. 防鎮門山以水灌之，堤壞不浸. 城中食盡，枕藉死者七十餘萬人. 七月，陳錦軍於鳳山尾，其奴庫成棟刺之，以首來獻. 成功歎曰：『僕隸之人，而背戕其主，是天下無刑也』. 賞其功而終殺之. 十月，清帥金固山援至，乃解圍，收兵保海澄.
永曆七年春，帝在安隆所. 五月，金固山來攻，城壞百餘丈. 年春，清廷以鄭、賈二員來講，封成功海澄公、芝龍同安伯、鴻逵奉化伯、芝豹左都督. 成功不從. 於是置芝龍於高俎，戍芝豹於寧古塔. 成功不顧. 十月，伐漳州，鎮標劉國軒開門降，十邑俱下，乘勢略泉州屬邑，守將韓尚亮力守. 當是時，水陸兵勢，熛至風起，浸尋衍溢，分所部為七十二鎮. 改中左所為思明，以鄧會知州事. 立儲賢館、儲材館、察言司、賓客司，設印局、軍器諸局. 令六官分理國事. 以壬午舉人潘賡昌為吏官兼戶官，丙戌舉人陳寶鑰為禮官，世職張光啟為兵官，浙人程應璠為刑官，戊子舉人馮澄世為工官. 奉監國魯王、瀘溪王、寧靖王居金門. 凡諸宗室，悉贍給之. 禮待避亂搢紳王忠孝、盧若騰、沈佺期、辜朝薦、徐孚遠、紀許國等，皆名客也. 軍國大事，時諮問焉. 凡所便宜封拜，輒朝服北向稽首，望永曆帝坐，疏而焚之.
九年春，帝在安隆所. 正月，以林勝伐仙游. 五月，拜定西侯張名振為元帥，忠靖伯陳輝副之. 以二十四鎮入長江. 加戶官洪旭為水師右軍，北鎮陳六御為五軍戎政，偕伐舟山，克之. 已而清軍來襲，六御死焉. 台州鎮馬信、寧波鎮張宏德均來歸. 六月，墮安平鎮及漳州、惠安、南安、同安. 七月，使如日本，修舊好也. 十一月，清定遠大將軍濟度入閩，成功回島.
十年春，帝在安隆所，嗣入雲南. 正月，濟度輒侵略沿海. 三月，攻兩島，遇風而還. 四月，以蘇茂、黃梧伐碣陽不克，斬茂以徇. 梧懼誅，以海澄降清，重地也. 甘輝聞亂，進攻不勝，乃入土城取蓄積歸. 遂奉成功破閩安，逼福州，轉略溫、台等郡，浙東俱震.
十一年春三月，帝在雲南. 鴻逵卒於浯州. 成功回島. 尋遣將城福州峽江牛心塔，以陳斌、林銘、杜輝等守之. 清軍來攻，銘、輝退，斌無援降，嗣被殺. 甘輝、周全斌等攻寧德，斬滿帥阿克襄，一軍大震.
十二年春正月，帝在滇城. 遣漳平伯周金湯航海至思明，晉成功延平郡王、甘輝崇明伯、張萬禮建安伯、黃廷永安伯、郝文興慶都伯、王季山祥符伯，餘各拜爵有差. 乃議大舉，往復南京. 七月，以黃廷為前提督、洪旭為兵官、鄭泰為戶官，留守兩島，部署諸將. 排力士身披鐵，畫以朱碧彪文，留其兩目，執斬馬大刀，陳於行首，但砍馬足，號曰「鐵人」，望者以為神兵，左虎衛陳魁統之. 甲士十七萬、習流五萬、習馬五千、鐵人八千，號八十萬，戈船八千，揚帆北上. 至浙江，克樂清等縣. 次於羊山，為颶所破，飄沒八千餘人，幼子睿、裕、溫皆死. 乃泊滃洲理.
攻入南京
十三年春正月，帝在永昌. 五月，師出崇明，諸將請先取之，不聽. 六月，移吳淞江口，入江陰. 七月，至焦山，祭告天地、百神及太祖、崇禎、隆武諸帝，痛哭誓師，眾皆感激. 時清軍已據上流，防禦甚堅，以鐵鎖橫江，謂之「滾江龍」. 成功謂諸將曰：「瓜、鎮為金陵門戶，須先取之」. 授諸將機宜. 令程應璠督右提督馬信、前鋒鎮余新等進奪譚家洲砲城. 又遣材官張亮督善水者盪舟行，即進據瓜州上游，燬木城. 大船由南，小舟由北，自督親軍及中提督甘輝、左鎮提督翁天佑、先鋒鎮楊祖，建大將旗鼓，直擣瓜州. 清將朱衣祚、左雲龍等率滿、漢騎兵一萬，背港而軍. 戰方合，張亮已斷滾江龍，揚帆直進. 右武衛周全斌率兵帶甲浮水登岸，直破其陣，斬雲龍於橋下. 衣祚奔城. 正兵鎮韓英奪門而入，登城樹幟. 全斌登江介之山以望，麾兵疾進，陷西北隅以入. 滿兵盡殲. 獲衣祚，逸之. 後提督萬禮亦繞瓜州之後，潰其餘卒. 清軍大敗，死者不可勝數. 以援勦左鎮守瓜州，監紀推官柯平為江防. 命兵部侍郎張煌言、督理戎政楊朝棟、兵部主事袁起震督阮美及羅蘊章等進取蕪湖. 遂亂揚子，趣鎮江.
清提督管效忠率雲南之兵數萬分道馳至，夜紮銀山，以騎兵當大路. 成功以銀山為必爭之地，奪而據之，列陣以待. 遲明，清軍分五道而來，三萃鄭壘，不動，騎射如雨. 成功令發火砲，多鼓鈞聲，屋瓦皆震. 清軍下馬死戰. 薄午，鄭軍益奮，遂大敗之，喋血填濠，效忠僅以身免. 明日，鎮江守將高謙、知府戴可進等來降. 成功登京峴之山，大饗士卒，慷慨賦詩. 命全斌、黃昭守鎮江，屬邑俱下. 以張煌言、楊朝棟招撫江南，袁起震、徐長春招撫江北. 於是常州、徽州、池州、太平、滁、和、六合等府豪傑多起兵應. 清廷大恐，議援兵. 甘輝進曰：「瓜、鎮為南北咽喉，但坐鎮此；斷瓜州則山東之師不下；據北固則兩浙之路不通；南都可不勞而定矣」. 不聽，率師登舟逕取南京，傳檄四方.
樊瑞
分類:水滸傳
大韓純宗
大韓純宗孝皇帝，諱坧，字君邦，號正軒，高宗太子也. 母明成皇后閔氏，同治十三年生. 時國尚為清藩. 明年立為世子. 光緒八年娶閔氏. 高宗稱帝，光武元年立為太子. 十一年，海牙密使事發，總理李完用廢高宗，立太子坧為皇帝，改元隆熙.
初，帝二娶無子，以不能人道故也，乃以弟英親王垠為太子. 韓國既亡，太子垠為李王世子. 大正十五年帝崩，世子垠嗣立，居日本.
鄭成功
攻入南京
八月，至觀音門. 以黃安總督水師，守三叉河口. 率所部由鳳儀門登岸，軍於獅子山. 招諸將登閱江樓，以望建業王氣. 令諸舟列於江東門外；自率十餘騎，躬歷城下，度營壘. 分屯漢西門、觀音山，獨與五親軍駐岳廟山，留先鋒鎮、中衝鎮於獅子山，欲久困之. 南京守將梁化鳳約期降，許之. 甘輝諫曰：「以臣觀之，則尚速也. 夫兵貴先聲，彼眾我寡，及其熸且未定，則勢可拔. 若彼集禦固，緩難圖也. 君必悔之. 」不聽. 既而清軍以千騎試前鋒營，余新敗之，遂輕敵無備，縱軍捕魚. 成功令張英馳讓之，新猶故. 化鳳知其弛，由鳳儀門穴城，乘夜啣枚，直薄新營. 新不及甲，倉皇拒戰，遂被禽，副將董延中、蕭拱柱死焉. 成功聞鳳儀門砲聲，遣翁天佑援之，已無及矣. 越二日，清軍以步卒數千，出觀音門，直擣中堅. 成功率親軍右虎衛陳鵬、右衝鋒張萬祿擊敗之. 清軍復以數萬從山後出，薄左先鋒營. 楊祖拒之，三合三卻. 後勁鎮楊正、援勦右鎮姚國泰敗走. 前衝鋒鎮藍衍、行軍司馬張英死於堪岩之下. 清軍從山上出擊，右武衛林勝、左虎衛陳魁俱力戰死. 後提督張萬禮獨戰以大橋頭，殺人最多，無援而覆. 副將魏標、樸世用、洪復、督理戶官潘賡、鍾儀衛等皆戰沒，唯左右提督、右虎衛、右衝鋒，援勦後鎮之軍獨全. 成功麾軍退，爭舟而渡. 甘輝殿，且戰且卻，至江，騎能屬者三十餘人，凡所擊殺數百十人，馬躓被獲，死焉. 成功既至鎮江，議還島. 以馬信、韓英督舟師守江口，周全斌、黃昭、吳豪為殿，餘軍次第而退. 九月，攻崇明，不下，正兵鎮王起鳳陣沒. 以陳輝、阮美、羅蘊章等守舟山. 劉猷與清軍戰於溫州，敗績死之. 十月，師至思明，建忠臣祠，以甘輝為首.
倉頡輸入法
倉頡輸入法，電腦處理中文之法也. 所用之編碼，曰倉頡碼.
鄭成功
攻入南京
十四年春，帝在緬甸. 五月，清廷以將軍達素、總督李率泰會師來伐. 大船出漳州、小船出同安，檄廣東降將許隆、蘇利等分道而至. 成功以陳鵬督諸部守高崎，遏同安；鄭泰出浯州，絕廣東；而自勒諸部，扼海門. 海門在海澄之口；命五府陳堯策傳令諸將，碇海中流，按軍不動，揚徽而鼓. 令未畢，漳船猝至. 諸將倉卒受命，莫敢先發. 閩安侯周瑞為清軍所乘，與堯策俱死. 陳輝舉火，滿兵高躍，船乃得出. 既得上流，成功自手旗起師，引巨艦橫擊之. 風吼濤立，一海皆動. 北人不諳水，皆退，眩暈而不能軍，僵屍布海. 有滿兵二百餘人棄舟登圭嶼，命之降，宵溺之. 是日同安船趣高崎. 陳鵬約降，飭所部勿動. 清軍恃應，船未近，涉水爭先. 其將陳蟒不與謀，曰：「事急矣，當決死」. 麾所屬與殿兵鎮陳章合擊，清兵披甲退陷於淖，死者十七八，首領哈喇土星止焉，殺滿兵一千六百餘人. 收輝戮之，以蟒代. 蘇利等後二日至，知諸路告衄，望太武山而還. 素自殺於福州. 於是竟成功之世，無敢議覆島者.
倉頡輸入法
西元一九七六年，朱邦復創之，以利電訊. 初名「形意檢字法」. 七八年，蔣緯國賜名「倉頡輸入法」，表其功齊倉頡. 朱不收分文，辟專利門戶之見，許以自由迻用. 是故今之電腦，有正體中文者，皆之用也. 其創製之旨，不唯輸入，亦為輸出、儲存、排序等用，並以集古今漢字，不使闕漏，俾中文系統得成大業也.
鄭成功
攻取台灣
永曆十五年春正月，帝在緬甸. 成功傳令大修船隻，聽令出征，召將士議攻臺. 然眾將士多反其意，僅馬信、陳永華、協理五軍戎政楊朝棟揣摩等支持. 成功議取臺灣，克之；語在開闢紀. 十二月，以熱蘭遮城為安平鎮，改名王城；建桔秩門，志故土也；赤崁城為承天府；總曰東都. 設府一、縣二. 以楊朝棟為承天府尹，祝敬為天興知縣，莊之列為萬年知縣. 澎湖別設安撫司. 各戍重兵. 以周全斌總督南北諸路. 已而楊朝棟、祝敬有罪，殺之，以鄭省英為府尹，黃安守安平. 率何斌、馬信、楊祥、蕭拱辰等，帶銃手三百、牌手三百、弓手三百，巡視番社，錫以煙布. 番酋大悅，率眾歸誠，聽約束. 既歸，大會諸鎮. 成功曰：「為治之道，在於足食. 足食之後，乃可足兵. 今賴皇天之靈、諸將之力，克有茲土，豈敢為宴安之計？然而食之者眾，作之者寡，倘一旦匱餉，師不宿飽，則難以固邦家. 今臺灣土厚泉甘，膏壤未闢，當用寓兵於農之法，庶可以足食而後足兵. 然後觀時而動，以謀光復也. 」黃安曰：「開疆闢土，創業萬世，諸將自當遵行. 但其法何如？願垂明教. 」成功曰：「夫法古者可以制宜，明時者可以圖治. 古者量人受田，量地取賦. 至商雖變為井田，亦行九一之法. 周代因之，鄉出師徒，里出車馬，兵民無分. 及秦始廢井田，後代不改，故兵自為兵，民自為民，籌餉轉輸，屢為國患. 故善為將者不得不行屯兵之法；如充國之屯羌中，諸葛之屯斜谷，姜維之屯漢中，杜預之屯襄陽，而後戰無乏糧，守無饑色. 若夫元代之分地立法，太祖之設衛安軍，乃天下已平，恐虛糜空乏，故為農者七，為兵者三，非無故也. 今臺灣為新創之地，雖僻處海濱，安敢忘戰？故行屯田之法，僅留勇衛、侍衛二旅以守安平、承天，餘鎮各按分地，分赴南北開墾，使野無曠土，而軍有餘糧. 三年之後，乃定賦稅. 農隙之時，訓以武事，俾無廢弛. 有事則執戈以戰，無事則負耒而耕，而後可以圖長治也. 」諸將皆聽命而行. 於是五軍、果毅各鎮赴曾文溪之北，前鋒、後勁、左衝各鎮赴二層行溪之南，各擇地屯兵，插竹為社，斬茅為屋，而養軍無患.
倉頡輸入法
嬗遞凡六代，其六乃朱之輔弼沈紅蓮所修，更名「蒼頡檢字法」，以資識別，亦適其多用之實. 六代善理十萬字，使少重碼，且世代言文用字匪無不備，惜因故迄今未公. 現通行者三代，五代次之.
鄭成功
攻取台灣
永曆十六年春正月朔，成功朝諸將於安平鎮，遙拜帝座. 嗣聞清人棄芝龍於北京，子孫皆被害，擗踊哭泣，令諸鎮守喪. 先是清人從降將黃梧之策，遷山東、江、浙、閩、粵沿海居民，盡入內地，禁出海，以絕接濟，並毀鄭氏祖墳. 成功聞之，歎曰：「使吾徇諸將意，不自斷東征得一塊土，英雄無用武之地矣！沿海幅員上下數千里，盡委而棄之，使田廬坵墟，墳墓無主，寡婦孤兒，望哭天末，唯吾之故. 以今雖披猖，亦復何用，但當收拾殘民，移我東土，闢地休兵，養精蓄銳，以待天下之清未晚也. 」當是時，帝在滇城，或曰殺矣，或曰幽矣，或曰遁矣，成功猶奉朔稱永曆. 成功治軍嚴，諸鎮莫敢犯. 馬信諫曰：「立國之初，宜用寬典. 」成功曰：「不然. 法貴於嚴，庶無積弊，後之守者，自為易治. 是故子產治鄭，孔明治蜀，莫不用嚴. 況臺灣為新創之地，非嚴無以治軍，非嚴無以統眾，唯在制宜而已. 」三月，以洪開、祁闢等十人管社事. 命諸將各移眷入臺. 南澳鎮陳豹不從，討之，以杜煇留守.
倉頡輸入法
展望
今通行三代倉頡，而非五代，實有其委. 蓋今以微軟視窗九五、九八、吾、二千、體驗、七、八、十等作業系統為主流，唯微軟視窗所內建之倉頡輸入法，皆為三代倉頡之增補耳. 略修異體字及收粵字，然多誤碼.
倉頡之友自製之倉頡五代通用版、國際版、香港版，則採五代倉頡輸入法. 由「面」、「非」兩字之碼，即可辨其為三代或五代：
蒼頡檢字法者，據沈女士在朱邦復之論壇所述，其改如次：
諸代咸異，然以同名呼之. 則易誤而見迷，損通訊之便利矣. 因之蘋果電腦作業系統定三代為本，五代為輔，兩者互補.
字母
其法：以廿四拉丁字母（Z、X 另有他用）配廿四中文字母，每字母更配以若干輔助字形；每字不過五碼；每字二分之，前半曰「字首」，取首尾二碼、後半曰「字身」，取首次尾三碼；若後半可分則復之，前半曰「次字首」，後半曰「次字身」，前取首尾，後取尾碼，但若前僅一碼，則後取首尾.
示例
此乃三代之例
鄭成功
攻取台灣
初，羅馬神父李科羅在廈傳教，成功禮之，延為幕客. 當是時，華人之在呂宋者數十萬人，久遭西人苛待. 諸將議取呂宋為外府. 成功使李科羅至馬尼拉，說呂宋總督入貢，而陰檄華僑起事，將以舟師援之. 事洩，西人戒嚴，集兵馬尼拉，毀城裂砦，以防竊踞. 而華人已起矣，鏖戰數日夜，終不敵，死者數萬人. 或駕小舟至臺灣，多溺死. 成功撫之，而呂宋仍俶擾，又慮鄭師往討，乃命使者隨李科羅乞和. 諸將欲問罪，未出師，而成功病革矣.
鄭經與陳永華踵繼其後
成功有子十人. 世子經年十九，居廈門，與幼弟乳媼通，生長子克𡒉. 成功聞訊大怒，令董昱、洪有鼎至廈，諭鄭泰監殺經及董夫人，以教子不嚴也. 諸部大驚. 又聞成功病，謀保全之. 謂經子也，不可拒父，諸部臣也，不可拒君；唯泰於成功為兄行，謂兄可拒弟，乃殺乳媼以報. 成功不肯，解佩劍與昱命再至廈. 適周全斌自南澳回，亦奉命. 諸將誘執之. 永曆十六年五月初八日，成功病革，尚登臺望海. 乃冠帶，請太祖訓出，坐胡床，命左右進酒，折閱三帙，歎曰：「吾有何面目見先帝於地下哉！」遂薨於路寢，年三十有九.
臺人以其弟襲為護理. 經嗣位，聞襲將為東都之主，乃率陳永華、馮錫範等東征，誅黃昭，囚襲於廈門. 經襲延平王位，命陳永華為諮議參軍. 永華字復甫，幼寄漳州府龍溪縣，為龍溪生員. 清軍陷同安，永華父鼎自戕，乃投成功. 嘗析天下大勢，成功奇之，曰：「復甫乃今之臥龍也. 」聘為世子師，永華由是從經麾下. 十七年，經返廈門，鄭泰初私通黃昭，遂見疑於經；永華計議經佯歸台灣，刻金廈總制官印，誘泰至思明，乃囚之.
十八年，清廷、和蘭聯師敗經，退銅山島. 時人皆惶恐，降者甚眾. 永華偕洪旭皆曰經不可，乃歸東寧，政事悉託永華. 二十八年，三藩亂起，經西征為援，命永華總制東寧. 永華為政儒雅，轉粟餽餉，軍無缺乏. 至經敗歸，頗事偷息，而馮錫範、劉國軒忌之. 三十四年春三月，請解兵. 經不聽，既而許之，以所部歸國軒.
鄭克𡒉與鄭克塽
三藩亂起，延平郡王鄭經戰清軍於閩粵，令陳永華為東寧總制，並立長子克𡒉為世子監國，持監國世孫璽. 克𡒉剛毅果決，頗有乃祖之風，又得其翁永華相輔，政令尚行. 永曆三十四年，鄭經戰清軍不敵而返，永華為馮錫範、劉國軒忌，辭歸，尋病終；次年，鄭經薨，授克𡒉監國劍印，並托孤錫範、國軒. 克𡒉監國之時，處事秉直，宗室、諸將無不忌恨，乃意將另立. 馮錫範、鄭聰等，皆欲立克𡒉弟克塽. 克塽亦馮錫範婿也. 經逝僅二日，東寧之變起，眾臣謁經母董太妃於北園別館，乃允廢克𡒉監國位. 克𡒉不從，錫範等譖克𡒉非鄭氏親出，弒之.
法國
法蘭西共和國，立於歐羅巴洲. 國人多法蘭西人. 國語法語. 都巴黎，號花都. 昔世界大戰，法國悉戰勝.
其北為溫帶海洋性氣候，冬暖夏涼，全年皆雨，溫和宜人. 南屬地中海型氣候，植柑橘、無花果、橄欖、葡萄等，夏熱冬暖，雨热异期. 阿爾卑斯山屬高山氣候，常寒，長年覆冰河.
辨名
中越略云法，日韓簡稱佛，佛蘭西之略也. 越南舊譯坡郎沙、富郎沙、富浪沙、郎沙.
氫氧根
氫氧根者，其氫與氧之間以共價鍵而連，遂整荷負一.
氫氧化物
世間，氫氧化物所盈也. 以鹼金屬之氫氧化物最為鹼性，次為鹼土金屬.
氫氧化物者，多不溶於水，唯鹼金屬，鍶、鋇之氫氧化物能. 氫氧化鈣微溶.
松倉勝家
松倉勝家，慶長二年生，父重政，仕江戶幕府，初為大和五條藩主，後征大坂有功，次年轉封有馬晴信舊領肥前日野江，是為島原藩主. 寬永八年病故，勝家襲位.
時勝家築島原城町，又計征呂宋，以參勤名徭役苛民為私. 又領內多信天主者，勝家亦彊之. 十一年，時多災，民不堪苦，十四年，生島原之亂，次年為幕府平，遂責勝家徭役，為美作津山藩主森長繼所監，五月，押江戶，七月十九日，斬首於森家屋下敷，江戶大名之孤例也.
考
分類:江戶列傳
桓祐
桓祐者，魏長沙臨湘人，階長子也. 早父病卒，追贈關內侯.
漢孝成班婕妤
漢孝成班婕妤，徐令彪之姑，況之女. 漢成帝初即位選入後宮. 始為少使，蛾而大幸，為婕妤，居增成舍，再就館，有男，數月失之. 成帝游於後庭，嘗欲與婕妤同輦載，婕妤辭曰：「觀古圖畫，賢聖之君皆有名臣在側，三代末主乃有嬖女，今欲同輦，得無近似之乎？」上善其言而止. 太后聞之，喜曰：「古有樊姬，今有班婕妤. 」婕妤誦《詩》及《竊窕》、《德象》、《女師》之篇. 每進見上疏，依則古禮.
自鴻嘉後，上稍隆於內寵. 婕妤進侍者李平，平得幸，立為婕妤. 上曰：「始衛皇后亦從微起. 」乃賜平姓曰衛，所謂衛婕妤也. 其後，趙飛燕姊弟亦從自微賤興，踰越禮制，浸盛於前. 班婕妤及許皇后皆失寵，稀復進見. 鴻嘉三年，趙飛燕譖告許皇后、班婕妤挾媚道，祝詛後宮，詈及主上. 許皇后坐廢. 孝問班婕妤，婕妤對曰：「妾聞『死生有命，富貴在天. 』修正尚未蒙福，為邪欲以何望？使鬼神有知，不受不臣之訴；如其無知，訴之何益？故不為也. 」上善其對，憐憫之，賜黃金百斤.
趙氏姊弟驕妒，婕妤恐久見危，求共養太后長信宮，上許焉. 婕妤退處東宮，作賦及紈扇詩以自傷悼. 後人傷之而為《婕妤怨》也. 至成帝崩，婕妤充奉園陵，薨，因葬園中.
集
例
若有集甲（A），內有子（a）、丑（b）、寅（c）、卯（d）四物，則云子丑寅卯四者，咸為甲之元素也（記曰「A={a,b,c,d}」，或分而記之，曰「a ∈A, b ∈A, c ∈A, d ∈A」）. 至若有一物曰辰（e），非甲之屬，則非甲之元素耳（記曰「e∉A」）.
集內元素，重者不算，其序不辨，故「子、丑、寅、卯」同乎「子、丑、寅、卯、卯」等乎「丑、子、寅、卯」，亦無異乎「丑、子、卯、子、寅、丑、寅」（記曰「A={a,b,c,d}={a,b,c,d,d}={b,a,c,d}={b,a,d,a,c,b,c}」）.
又，若有集乙（B），其中之物，小於九而大於二之實數（記曰「B={x | 2≤ x≤ 9}」）. 分數、小數亦可為其屬，諸如三又二分一、四又百分之七一等，咸屬之耳（記曰「3.5∈B, 4.71∈B」）. 由是可見，此集無窮，故曰無窮集合也.
集論
集之大小曰基數，集中之集曰子集，除此仍有冪集、並集、交集、補集、直積諸物，咸為集論之學也.
羅素悖論
羅素悖論曰：「無己之集，聚以集成，問此集有己乎？」
自相矛盾而不可解. 此誠樸素集論之不足矣.
公理化
蓋聚物成集，非必然也，以避悖論耳. 故凡合乎公理者，方能成集耳. 是以無己之集，聚之莫集成，故羅素悖論不再耳！
劉旻
劉旻，後漢高祖母弟也. 初名崇，為人美鬚髯，目重瞳子. 少無賴，嘗黥為卒. 高祖事晉為河東節度使，以旻為都指揮使. 高祖即帝位，以為太原尹、北京留守、同中書門下平章事. 隱帝時，累加中書令.
隱帝少，政在大臣，周太祖為樞密使，新討三叛，立大功，而與旻素有隙，旻頗不自安，謂判官鄭珙曰：「主上幼弱，政在權臣，而吾與郭公不叶，時事如何？」珙曰：「漢政將亂矣！晉陽兵雄天下，而地形險固，十州征賦足以自給. 公為宗室，不以此時為計，後必為人所制. 」旻曰：「子言，乃吾意也. 」乃罷上供征賦，收豪傑，籍丁民以益兵. 三年，周太祖起魏，隱帝遇弒，旻乃謀舉兵.
周太祖之自魏入也，反狀已白，而漢大臣不即推尊之，故未敢即立，乃白漢太后，立旻子贇為漢嗣，遣宰相馮道迎贇于徐州. 當是時，人皆知太祖之非實意也，旻獨喜曰：「吾兒為帝矣，何患！」乃罷兵，遣人至汴梁. 周太祖少賤，黥其頸上為飛雀，世謂之郭雀兒. 太祖見旻使者，具道所以立贇之意，因自指其頸以示使者曰：「自古豈有雕青天子？幸公無以我為疑. 」旻喜，益信以為然. 太原少尹李驤曰：「郭公舉兵犯順，其勢不能為漢臣，必不為劉氏立後. 」因勸旻以兵下太行，控孟津以俟變，庶幾贇得立，贇立而罷兵可也. 旻大罵曰：「驤腐儒，欲離間我父子！」命左右牽出斬之. 驤臨刑歎曰：「吾為愚人畫計，死誠宜矣！然吾妻病，不可獨存，願與之俱死. 」旻聞之，即并戮其妻于市，以其事白漢，以明無佗. 已而周太祖果代漢，降封贇湘陰公. 旻遣牙將李𧦬奉書周太祖，求贇歸太原，而贇已死. 旻慟哭，為李驤立祠，歲時祠之.
已而兀欲為述軋所弒，述律代立. 旻遣樞密直學士王得中聘于述律，求兵以攻周. 述律遣蕭禹厥率兵五萬助旻. 旻出陰地攻晉州，為王峻所敗. 是歲大寒，旻軍凍餒，亡失過半. 明年，又攻府州，為折德扆所敗，德扆因取岢嵐軍.
周太祖崩，旻聞之喜. 遣使乞兵于契丹. 契丹遣楊衮將鐵馬萬騎及奚諸部兵五六萬人號稱十萬以助旻. 旻以張元徽為先鋒，自將騎兵三萬攻潞州. 潞州李筠遣穆令鈞以步騎三千拒元徽于太平驛，元徽擊敗之，遂圍潞州.
是時，世宗新即位，以謂旻幸周有大喪，而天子新立，必不能出兵，宜自將以擊其不意. 自宰相馮道等多言不可，世宗意甚銳. 顯德元年三月親征，甲午，戰于高平，李重進、白重贊將左，樊愛能、何徽將右，向訓、史彥超居中軍，張永德以禁兵衞蹕. 旻亦列為三陣，張元徽居東偏，楊衮居西偏，旻居其中. 衮望周師謂旻曰：「勍敵也，未可輕動！」旻奮髯曰：「時不可失，無妄言也！」衮怒而去. 旻號令東偏先進，王得中叩馬諫曰：「南風甚急，非北軍之利也，宜少待之. 」旻怒曰：「老措大，毋妄沮吾軍！」即麾元徽，元徽擊周右軍，兵始交，愛能、徽退走，其騎軍亂，步卒數千棄甲叛降元徽，呼萬歲聲振川谷. 世宗大駭，躬督戰士，士皆奮命爭先，而風勢愈盛，旻自麾赤幟收軍，軍不可遏，旻遂敗. 日暮，旻收餘兵萬人阻澗而止.
是時，周之後軍，劉詞將之，在後未至，而世宗銳於速戰，戰已勝，詞軍繼至，因乘勝追擊之，旻又大敗，輜重器甲、乘輿服御物皆為周師所獲. 旻獨乘契丹黃騮，自鵰窠嶺間道馳去，夜失道山谷間，得村民為鄉導，誤趨平陽，得佗道以歸，而張元徽戰歿于陣. 楊衮怒旻，按兵西偏不戰，故獨全軍而返. 旻歸，為黃騮治廄，飾以金銀，食以三品料，號「自在將軍」.
世宗休軍潞州，大宴將士，斬敗將樊愛能、何徽等七十餘人，軍威大振. 進攻太原，遣符彥卿、史彥超北控忻口，以斷契丹援路. 太原城方四十里，周師去城三百步，圍之匝，自四月至於六月，攻之不克，而彥卿等為契丹所敗，彥超戰歿，世宗遽班師.
初，周師圍城也，旻遣王得中送楊衮以歸，因乞援兵於契丹，契丹發數萬騎助旻，遣得中先還. 至代州，代州將桑珪殺防禦使鄭處謙，以城降周，并送得中于周. 世宗召問得中虜助兵多少，得中言送衮歸，無所求也，世宗信之. 已而契丹敗符彥卿於忻口，得中遂見殺.
旻自敗於高平，已而被圍，以憂得疾，明年十一月卒，年六十，子承鈞立.
分類:十國世家
桓陵
桓陵字元徽，魏長沙臨湘人，階孫也. 有名於晉武帝世，官至滎陽太守.
銅鑼衛門 野比太之寶島
分類:銅鑼衛門影戲 分類:平成影戲
雞鳴寺
雞鳴寺，南京之古寺也，又稱古雞鳴寺. 居雞籠山東麓，鄰玄武湖、臺城. 或曰其源為棲玄寺，或曰同泰寺，紛紜不壹. 縮圖|古雞鳴寺側門 始於東吳. 三國時，為吳後苑. 孫皓時毀. 晉永康中，有僧于雞鳴山上建寺五所. 明洪武二十年，太祖增其舊制，題為「雞鳴寺」，後毀於咸豐兵，雖於同治間重修. 規已大小矣.
南朝劉宋時，傳有黑龍現於玄武湖，改曰龍山. 元嘉十六年，征廬山慧遠高足雷次宗於雞籠山館，竟陵王子良於雞籠山開西邸，集學士，抄五經百家. 大明二年，建平王宏改雞鳴山第舍宅為寺，名棲元寺. 齊時，改建元寺. 相傳齊武帝賾遊鐘山，始聞雞鳴聲，故山名雞鳴埭.
寺内藏诸多古跡，有《清龍藏》、施食臺、胭脂井、明代銅質藥師佛像，另有泰國釋迦牟尼大銅佛、泰國觀世音菩薩銅像、緬甸彩玉臥佛、趙樸初居士捐贈彌勒菩薩銅像、剖面香樟佛說法雕像、黃楊木觀世音菩薩雕像、诸古人字画等，不一而足也.
有異聞曰南京玄武湖之九華上，踞蜈蚣，得數十丈口噴毒焰，常噴火毒人畜. 後玉皇聞，乃使金雞下. 金雞立於北極閣頂，聲啼連連，蜈蚣恐，遽脫，毒焰亦散矣. 民悅，恰此金雞之啼聲逐蜈蚣，散其毒焰. 後，蜈蚣狂而吐毒焰，更甚於前，金雞立於北閣頂見，經数番搏，蜈蚣死，金雞亦以毒深而斃矣，而民免於災. 自是之後，遂呼北極閣山之寺為「雞鳴寺」.
據
分類:南京市建築
燕文成帝
燕太祖文成皇帝，姓馮氏，諱跋，字文起，晉長樂信都人也，小字乞直伐. 永嘉之亂，跋祖父和避地上黨. 父安，雄武有器量，西燕末帝時為將軍. 西燕滅，跋東徙和龍，家於長谷. 幼而懿重少言，寬仁有大度. 所居上每有雲氣若樓閣，時咸異之. 後燕惠愍帝立，署中衛將軍. 昭文帝即位. 跋犯禁，懼禍. 乃與萬泥等弒帝，立其養子雲為主. 雲署跋為使持節、侍中、都督中外諸軍事、征北大將軍、開府儀同三司、錄尚書事、武邑公. 雲為其幸臣離班、桃仁所殺. 眾推跋為主，於是以正始三年稱天王於昌黎，而不徙舊號，即國曰燕，赦其境內，改元曰太平.
帝勤於政事，獎勵農桑，輕薄徭役，士民大悅. 縱有元魏逼於南境，亦得承平二十餘年.
二十二年死，帝病重，詔太子翼監國. 宋夫人欲為其子受居圖王位，中山公弘弒帝自立，盡誅太子翼及諸子.
改革開放
改革開放者，西元一九七九年始，鄧氏變法也. 殖產興業，保障私權，曰改革. 招賈引資，通商寬農，曰開放. 二者合一，偃武修文，達政通人和之盛世. 並創鄧小平理論、中國特色社會主義，謂之華夏馬學哉.
分類:中華人民共和國制度
民科
民科，與官科對，本義民間之科學人，後轉謂說近妖妄之輩. 其人多出草野，學無統系，離理失術，而徒逞研肄之熱誠，造為空說，煽惑愚眾者多矣.
涼宮春日之銷
《涼宮春日之銷》，日本動畫影戲也，京都動畫依谷川流氏同名輕小說改製. 志茂文彥纂其劇本，石原立也、武本康弘爲其導演. 平成二十二年二月六日，映於日本. 十二月十八日，厥數字多用影音光盤、藍光盤見售. 時長二時四十二分，居向來動畫影戲次，次《宇宙戰艦大和號 終篇》焉.
始末
此戲承敘前動畫事，自十二月十八日始，至二十四日終，值文化祭後期月. 時，SOS團長涼宮春日籌以鍋物設聖誕節宴，以饗團員. 十八日晨，阿虛抵校，見人物大異. 涼宮春日、古泉一樹，皆不知所蹤. 朝倉涼子，本爲長門有希所除，今返北高. 朝比奈實玖瑠、鶴屋，素與阿虛善，今不相識. 長門有希，本外星械人，今化爲常人. 阿虛大驚，問於他人，皆不以為有異；SOS團之事，亦不知之. 但尋獲一栞，上記械人長門有希數語，遣阿虛覓「鑰」以行程序. 阿虛不解，深思踱行，而會常人長門有希. 語數言，赧顏而去，若陰私阿虛然.
二十日，谷口語阿虛，云春日、古泉等，今學於光陽園學院. 阿虛遂以約翰史密斯名行，取信於春日，共誘SOS諸團員，聚於部室，「鑰」遂集. 阿虛決意復歸元世，逆越三載，至盂蘭盆會，求助於長朝比奈實玖瑠. 知長門有希藉涼宮春日之力，易世人所憶，獨捨阿虛，使其自擇所好之世；復得一移除程序，丸形銃發，射諸元兇，可復歸矣. 阿虛思云，唯世之無涼宮春日、SOS團，當安寧少亂，阿虛深慕之；且長門有希，有常人之情思，而長拘於暗觀春日、救助阿虛，阿虛憫之；唯元世之興味，遠勝於此世，阿虛遂固其復歸之意. 阿虛持銃待擊，朝倉欲止之，遂刺阿虛. 朝倉復欲殺阿虛，唯未來之阿虛、有希、實玖瑠，逆越而來，救阿虛而去. 後阿虛復甦，見在病院，問於旁人，咸以為十八日阿虛墜於階梯，昏絕數日. 後有希語於阿虛，云情報統合思念體欲以此刑之. 阿虛慰之，云如果然，則盡告前事於春日，以銷思念體. 至二十四日，萬事如常，阿虛自云逆越自救之日，尚未至焉，聖誕之宴，當欣然赴之.
人物
阿虛，獨知前作之事者也. 他皆無異於前作. 杉田智和錄音.
涼宮春日，與古泉一樹同學於光陽園，蓄長髮. 他皆無異於前作. 平野綾錄音.
長門有希，文藝部之獨部員，形貌少輕快於前作. 著靉靆. 與朝倉涼子為鄰. 陰私阿虛. 茅原實里錄音.
朝倉涼子，友長門有希，多予扶護. 家有餘食，每予有希. 後阿虛欲銃擊有希，持刀刺之，與前作同. 桑谷夏子錄音.
朝比奈實玖瑠，屬北高書法部. 他皆無異於前作. 後藤邑子錄音.
古泉一樹，學於光陽園，陰私涼宮春日. 小野大輔錄音.
鶴屋，無異於前作，唯不識阿虛. 松岡由貴錄音.
谷口，阿虛友人. 春日、一樹學於光陽園事，即谷口所言. 白石稔錄音.
國木田，阿虛友人. 世間異常事，即國木田所言. 松元惠錄音.
虛妹，阿虛妹也. 青木沙耶香錄音.
三味線，貓也. 前作能作人言，此作失能.
他記
西元二〇〇七年十二月十八日，涼宮春日之憂網站佯喪一日，以和原作此事. 涼宮春日之憂二〇〇九年本，未嘗編錄此事，唯迨十月八日，動畫放畢，復增三十秒影像一節，告觀者改製電影之事， 將映於二〇一〇年二月六日. 十二月，復放一分播揚影像一節. 二〇一〇年十二月十八日，數字多用影音光盤、藍光盤見售於日本.
二〇一〇年五月二十一日，英文影註版首映於洛杉磯碧日劇院. 六月二十四日，好萊塢雷姆利夕照劇院映之. 同月，映於夏威夷. 二〇一一年十一月二十日，訇簌娛樂製英文版，以數字多用影音光盤、藍光盤售於北美. 七日，漫畫娛樂售其數字多用影音光盤於英國. 二〇一二年，欲售藍光盤，未果. 十六日，狂人娛樂售其數字多用影音光盤、藍光盤於澳大利亞、新西蘭. 十月十七日，嘗映於蘇格蘭愛丁堡. 大畫亞洲電視頻道，亦嘗映之.
源據
分類:涼宮春日
北𣴓省
北𣴓省，越南之省也，居越東北. 多山林. 季分雨旱，𣴓言其旱者也.
政區
北𣴓城庯；𠀧𣷭縣、白通縣、𢄂屯縣、𢄂買縣、那夷縣、銀山縣、咟淰縣.
分類:越南地方志
高比拜仁
高比拜仁，美國人，一九七八年八月廿三日生. 高比高中畢業，志承父業，職事美國職業籃球聯賽，效力洛衫磯湖人隊凡二十載，奪魁有五，因以名世. 高比一生，入選明星賽十有八次、最佳隊列十有五度、最佳防守隊列十有二回. 二〇〇八年，掄元於聯賽，稱最佳球員. 二〇二〇年元月廿六日，罹難於直升機意外，年四十一.
分類:賓夕法尼亞州列傳
南京玄奘寺供奉日本戰犯之事
初，日本侵華，屠南京城，生靈塗炭.
有信女名吳啊萍者，自聞其事，惶惶然不能寐. 因欲供奉戰犯，以解冤釋結，自脫苦海.
西曆二〇一七年，啊萍至南京玄奘寺，請立六人之牌位. 六人者，曰松井石根，曰谷壽夫，曰野田毅，曰田中軍吉，曰向井敏明，曰華群. 松井以下四人，日本戰犯也，與南京屠城之事. 向井敏明，亦戰犯也. 華群者，美利堅之民，屠城時救華民于水火，尋癲狂而自盡.
寺廟許之. 歷四載有餘，有士攝之影，尋布於網，民怒. 有司嚴查之.
分類:中華人民共和國紀事
漢孝獻皇帝
漢孝獻皇帝諱協，字伯和. 靈帝子也. 光和四年生，母王美人. 靈帝以其似己，故名協. 後為董太后所養. 初，靈帝托協於蹇碩，碩乃謀立協，事敗死. 少帝即位，封渤海王，徙陳留王.
大將軍何進見弒，京中大亂，少帝及協為張讓、段珪等所劫. 後遇董卓，問其事，少帝懼不能言，而協能陳述. 卓以協賢，又為同姓所養，既執權，乃廢殺少帝，改立協為皇帝.
州郡討卓，卓乃劫帝西走長安. 卓死，其部李榷、郭汜相爭，帝乃隨楊奉東歸. 兗州牧曹操迎帝遷許，是歲改元建安. 此後帝為操所挾，間有忠臣謀殺操，皆為所覺. 伏皇后與其事，亦為操所殺，坐及其二皇子. 復納操三女為後宮，以曹節為皇后.
操薨，子丕嗣魏王. 延康元年禪讓魏王丕，漢遂亡. 時傳帝為丕所弒，宗室劉備領兵在蜀，乃諡帝曰孝愍皇帝，自承漢嗣於成都. 丕既踐位，奉帝山陽公，邑一萬戶，位在諸侯王上，奏事不稱臣，受詔不拜，以天子車服郊祀天地，宗廟、祖、臘皆如漢制，都山陽之濁鹿城.
青龍二年崩，以漢禮葬禪陵. 太子早卒，孫康立. 太康六年康薨，子瑾立，十年瑾薨，子秋立. 秋立二十年，永嘉間為胡所殺，國除.
山陽之後阿知，早察亂事，太康十年，領七姓二千人東渡日本. 其後至今仍見.
大堡礁
大堡礁，珊瑚礁也，舉世最大. 在北澳大利亞昆士蘭外海. 蓋有礁體三千、島嶼九百，延綿二千六百公里，方三十四萬四千四百公里，風和景明，萬物欣睹.
雖處太虛，猶為可見，千載盛美. 尋幽入微，可見珊瑚蟲無數，休養生聚，生機畢露. 職是之故，入世界遺產保護區，賴大堡礁海洋公園保護.
惟今世污染日甚，水質、候變、白化、長棘海星、捕魚過度、海難諸事，俱漸損其靈氣.
分類:澳大利亞地理志
漢孝成趙皇后
漢孝成趙皇后，本長安宮人. 初生時，父母不舉，三日不死，乃收養之. 及壯，屬陽阿主家，學歌舞，號曰飛燕. 成帝嘗微行出. 過陽阿主，作樂，上見飛燕而說之，召入宮，大幸. 有女弟復召入，俱為婕妤，貴傾後宮.
許后之廢也，上欲立趙婕妤. 皇太后嫌其所出微甚，難之. 太后姊子淳于長為侍中，數往來傳語，得太后指，上立封趙婕妤父臨為成陽侯. 後月餘，乃立婕妤為皇后. 追以長前白罷昌陵功，封為定陵侯.
皇后既立，後寬少衰，而弟絕幸，為昭儀. 居昭陽舍，其中庭彤硃，而殿上髤漆，切皆銅沓黃金涂，白玉階，壁帶往往為黃金釭，函藍田璧，明珠、翠羽飾之，自後宮未嘗有焉. 姊弟顓寵十餘年，卒皆無子.
末年，定陶王來朝，王祖母傅太后私賂遺趙皇后、昭儀，定陶王竟為太子.
明年春，成帝崩. 帝素強，無疾病. 是時，楚思王衍、梁王立來朝，明旦當辭去，上宿供張白虎殿. 又欲拜左將軍孔光為丞相，已刻侯印書贊. 昏夜平善，鄉晨，傅褲襪欲起，因失衣，不能言，晝漏上十刻而崩. 民間歸罪趙昭儀，皇太后詔大司馬莽、丞相大司空曰：「皇帝暴崩，群眾讙嘩怪之. 掖庭令輔等在後庭左右，侍燕迫近，雜與御史、丞相、廷尉治問皇帝起居發病狀. 」趙昭儀自殺.
哀帝既立，尊趙皇后為皇太后，封太后弟侍中駙馬都尉欽為新成侯. 趙氏侯者凡二人.
哀帝崩，王莽白太后詔有司曰：「前皇太后與昭儀俱侍帷幄，姊弟專寵錮寢，執賊亂之謀，殘滅繼嗣以危宗廟，悖天犯祖，無為天下母之義. 貶皇太后為孝成皇后，徙居北宮. 」後月餘，復下詔曰：「皇后自知罪惡深大，朝請希闊，失婦道，無共養之禮，而有狼虎之毒，宗室所怨，海內之仇也，而尚在小君之位，誠非皇天之心. 夫小不忍亂大謀，恩之所不能已者義之所割也. 今廢皇后為庶人，就其園. 」是日自殺. 立十六年而誅.
金陵四十八景
縮圖|长干里客金陵四十八景图 秦淮渔唱 金陵四十八景之說，起於明萬歷中. 顧起元《客座贅語》載，昔余夢麟以平生所遊金陵諸名勝二十處，各以詩紀之，並約焦、朱之蕃與顧起元同和，其詩匯為一集，名之曰《雅遊篇》，刊行於世，一時以為盛事.
夢麟所載初為二十景，為鐘山、牛首山、梅花山、燕子磯、靈谷寺、鳳凰臺、桃葉渡、雨花臺、方山、落星崗、獻花巖、莫愁湖、清涼寺、虎洞、長幹裏、東山、冶城、棲霞寺、青溪、達摩洞. 而朱蘭隅更「搜討記載，共得四十景，屬六生壽柏策蹇浮舫，躬歷其境，圖寫逼真，撮舉其概，名為小引，系以俚句」，遂成《金陵四十景圖考詩詠》. 縮圖|长干里客金陵四十八景图 牛首烟岚 乾隆間，漸成「金陵四十八景」，據徐上添所畫《金陵四十八景》圖冊，其所列四十八景為莫愁煙雨、祈澤池深、雨花說法、天界招提、憑虛遠眺、永濟江流、燕磯夕照、獅嶺雄觀、石城霽雪、鐘阜晴雲、龍江夜雨、牛首煙嵐、珍珠浪湧、北湖煙柳、東山秋月、虎洞明曦、冶城西峙、赤石片磯、清涼問佛、嘉善聞經、杏村沽酒、桃渡臨流、青溪九曲、鳳凰三山、達摩古洞、甘露佳亭、長幹故裏、鷺洲二水、化龍麗地、來燕名堂、樓懷孫楚、臺想昭明、長橋選妓、三宿名崖、祖堂振錫、幕府登高、報恩寺塔、神樂仙都、雞籠雲樹、靈谷深松、秦淮漁唱、天印樵歌、商飈別館、謝公古墩、獻花清興、木末風高、棲霞勝境、星崗落石. 皆具簡短題記.
西元二零一二年，《金陵晚報》復選四十八景，曰「新金陵四十八景」. 與其舊頗有別，多有近現代之跡.
據
<References/>
分類:南京市
英王維多利亞
英王維多利亞，諱亞歷山德利娜維多利亞，建尊號天佑大不列顛暨愛爾蘭王、國教保衛者、印度皇帝維多利亞，印度皇帝號為一八七六年上. 一八一九年生，父肯特公愛德華，為英王喬治三世四子. 母維多利亞郡主，出薩克森科堡薩爾菲德公國. 生八月喪父，母所育，叔比利時王利奧波德一世監護. 一八三七年，英國暨漢諾威王威廉四世薨，維多利亞以姪嗣為英王. 時漢諾威用薩利克法，非男子不王，故讓漢諾威予叔坎伯蘭公爵恩斯特·奧古斯特. 時年十八.
時英國已立憲，然王望之高，臣無不重. 時有不決而請王者. 在位六十三年，英國拓土至於地極，號日不落帝國，故寰宇多有名「維多利亞」之地. 於中華，亦有維多利亞城及維多利亞港，皆在香港境.
一八六一年，王夫薨. 乃去國都而逸. 雖時有出見人，亦衣寡. 首相以王隱，乃自決國政，英之立憲由是固保. 一八七六年上尊號為印度皇帝. 一九零一年崩於懷特島.
帝王英國時，英極盛. 崩十三年，第一次世界大戰起，始衰. 故其在位，乃稱維多利亞時代，國人常念故主.
家屬
今世，除英王查爾斯三世外，瑞典王卡爾十六世·古斯塔夫、丹麥王瑪格麗特二世、西班牙王胡安·卡洛斯一世皆其後也. 已遜位者希臘王康斯坦丁二世、羅馬尼亞王米哈伊一世亦然. 第一次世界大戰間，參戰諸國，王室多亦其子孫.
分類:基礎之文
蔡英文 (學者)
蔡英文者，臺灣政治學究、譯者也，民國卌一年生. 中央研究院之員. 英文與第十四十五任中華民國總統同名同姓，亦嘗負篋英倫修博士之學位，故坊間多有混淆. 民國一〇八年卒，年六七. 分類:民國臺灣列傳
湖南大學
湖南大學者，略稱湖大，華夏之大學也，在長沙. 北宋開寶九年初建嶽麓書院，大清光緒二十三年復建新式大學. 麓山巍巍，湘水泱泱. 志承朱、張之緒，取歐、美之長兮，立瀟湘洙泗，展寰宇視界兮. 學蓋諸域，文、史、哲、經、管、法、理、工、農、醫、教、藝皆有，乃稱綜合大學. 訓曰實事求是，敢為人先.
分類:長沙市教育
牛頓法
牛頓法者，導數之法也，以解方程之近似值.
術
方程f(x)，導數f'(x)且
則有
又方程一側值爲〇，則
得
例
求值\sqrt{2}
設y=x^{2}-2，則y'=2x
南京大學
南京大學者，略稱南大，華夏之大學也，在寧. 肇於大清光緒二十八年三江師範學堂. 民國十七年，改制國立中央大學，盛極一時，至日寇侵華，國都淪陷. 西元一九五零年，更名曰南京大學. 學風格致，廣博易良. 學統淵深，倡行人文思想之會通. 校訓曰誠樸雄偉，勵學敦行. 今有生徒凡三萬，甲於神州.
牛頓法
例
x_{0}=1.4
故
分類:代數
威海市
威海市，居山東之東極. 有民二百二十八萬人.
區劃
有區二，曰文登，曰環翠. 有市二，曰榮成，曰乳山.
據
分類:山東省區劃
特魯希略
特魯希略者，秘魯之大邑也，瀕莫切河，有人口八十一萬有餘. 為拉利伯塔德大區之府. 其城郊有昌昌城，古之奇穆國之都城也.
叔父之愛 (香港)
《叔父之愛》，香港電視劇. 黃德斌、呂爵安、盧瀚霆主演. 述斷袖之癖. 西元二〇二一年映.
參詳
分類:香港電視劇
阿拉伯之春
阿拉伯之春者，天方回民諸國之變也. 始於突尼斯之亂. 其辭之用也，疑花旗國學究馬薩德氏為先.
來年春，埃及穆巴拉克氏遜位，軟禁之. 利國、敘國內亂，兵戈不止，萬民流離，生靈塗炭. 西洋諸國遣空師水師擊利軍，亦助敘國亂黨. 利國格達費氏寡助，作困獸之鬥. 敘國阿薩德氏得羅剎助，雖社稷離析，二世之廟堂尚存.
夏，張維為與福山論道於滬. 維為者，復旦大學教授也. 福山者，「歷史終結論」之宗也. 福山曰：「天方之春，亦可傳至中土. 」維為對曰：「否. 恐春未幾遂成冬也. 」
燕昭成帝
紀
惠懿帝自立，拜中領軍，封汲郡公. 太平元年文成帝立，拜尚書右僕射，進封中山公，遷尚書令、司徒、錄尚書事. 太平二十二年文成帝病重，弘弒帝自立，即天王位，正月壬午朔，大赦，改年太興. 二月，立夫人慕容氏為皇后. 二年正月，立少子王仁為太子. 六月有鼠集城西，盈數里地中，西行至水，前者銜馬尾，後者迭相銜尾而渡，識者以為民遷之象. 七月，魏師來伐神高. 八月，石城、遼東、營丘、城週四郡並降魏. 九月，魏師還. 徙民四萬餘戶而西.
阿拉伯之春
秋，格氏父子兵敗被縛，虐殺之.
燕昭成帝
紀
三年六月，魏永昌王來伐. 五年四月，遣右衛孫德乞師於宋. 十二月，又遣尚書陽伊請迎於句麗. 六年三月，端門崩. 四月，魏又遣侍中建興公虞弼、東平公鵝青來攻，克白狼. 句麗將葛居、孟光率眾數萬隨陽伊來迎，屯於臨川. 尚書令郭生因民之憚遷，開門而引魏軍. 魏軍疑而不赴，生遂勒眾攻帝，帝引句麗兵入自東門，與生戰於闕下，生中流矢卒. 句麗軍既入城，取武庫甲以給其眾，城內美女皆句麗軍人所掠. 五月乙卯，帝率龍城見戶東徙，焚燒宮殿，火一旬不絕. 令婦人被甲居中，陽伊等勒精兵於外，而居光率騎後殿，方軌而進，前後八十餘里，魏兵追至遼水，不擊而還，遣使征弘於句麗，北燕亡. 後二年，句麗察弘有歸宋之意，遂殺之.
阿拉伯之春
冬，突國大統領阿里氏遜位，亡沙烏地.
燕昭成帝
祖
燕元帝，追尊
阿拉伯之春
西洋諸國喜之，然達伊沙乘亂起勢，危及環球. 難民如潮，亦擾亂泰西民心，民粹遂起.
燕昭成帝
女
馮氏，魏世祖左昭儀
阿拉伯之春
分類:非洲史分類:亞洲史
燕昭成帝
孫
馮熙，魏昌黎王，太師，洛州刺史
孫女
馮太后，魏文成帝之皇后
曾孫
馮融，業孫，梁羅洲刺史
玄孫
馮寶，融子，娶俚人主冼氏女為妻，開漢俚聯姻之先. 寶為梁簡文帝封保護侯，冼夫人封保護侯夫人
多鄰國
縮圖|多鄰國之圖 多鄰國者，學習網站也，二〇〇九年花旗學究安氏創之. 可習諸國言.
逢己亥大疫，聞名於諸學子.
摩爾莊園
摩爾莊園者，網頁遊戲也，淘米於二〇〇八年開發之. 自二〇二一年六月一日，可操於手機.
摩爾，英文Mole之音譯也，鼴鼠之謂也，或亦戲稱曰「圓頭耗子」.
遊戲與者，悉作鼴鼠形，與奇獸拉姆為伴. 園內講信修睦，豐衣足食，實乃大同.
莊園依山傍海. 有雪山，名曰摩爾拉雅，山間有漁場. 有叢林，多漿果，林間有瀑布，水簾之後別有洞天. 園外有一兇險密林，暗無天日，名曰黑森林，眾鼴鼠畏之，故重兵把守入林之口.
有王女，名曰麼麼，其兄名曰捷克. 太尉洛克輔佐之. 居城堡，頗有泰西之風.
有捕頭，名曰艾爾.
有旅帥，名曰瑞琪.
有寺廟住持，名曰克勞.
有伙夫，名曰尼克，善烹牛排，掌一小食肆.
有商賈，名曰花嬸.
有巫女，名曰茜茜.
有一老者名曰菩提，眾鼴鼠呼為大叔，喜垂釣於海濱. 嘗執掌大學堂.
山東大學
山東大學者，華夏之大學也，在齊魯之地、渤海之濱，布泉城、威海、膠澳三校區，東臨黃海，南望泰山. 大清雍正十一年建，是為濼源書院. 西元一九二六年，改制省立山東大學. 文革時，造次之徒稱魯迅大學. 校訓曰學無止境，氣有浩然.
摩爾莊園
分類:中華人民共和國電子遊戲
世界一流大學和一流學科建設
世界一流大學和一流學科建設，略稱雙一流，華夏之國策也，始於西元二零一五年. 西元二零一七年，教育部暴高校建之名，凡其所百有四十大學四百餘學科選士流，有北京大學、復旦大學等. 為政之要在中國大學，與世界一流大學鑣.
分類:中華人民共和國大學
新
新，王莽國也，都常安. 漢孺子嬰初始元年，漢外戚莽以漢高帝夢命其入繼，受禪於漢.
彷周制，法周禮而新政. 屢改幣制、官制、官名；復井田，曰王田制；行六筦，鹽、鐵、酒、名山大澤、錢布銅冶、五均賒貸，收國有. 政有迂古，立意良，唯擾民. 天鳳間，綠林、赤眉紛叛. 地皇四年，哭天於南郊，綠林入常安，亂中為商杜吳弒. 校尉公賓就斬其首棄市，新遂亡. 罷漢起十五年，凡一帝.
桓階
魏安樂貞侯桓階字伯緒，漢長沙臨湘人也. 孫堅舉階孝廉，除尚書郎. 父喪，歸鄉. 會堅擊荊州牧劉表死，階詣表乞堅喪，表義而與之.
曹操與袁紹拒於官渡，表應紹. 階說表太守張羡舉長沙及旁三郡以拒表，遣使詣操，操大悅. 表急攻羡，羡病卒. 城陷，階自匿. 久之，劉表復辟為從事祭酒，欲妻以妻妹蔡氏. 階拒而不受，辭疾告退.
曹操定荊州，聞其為張羡謀也，異之，辟為丞相掾主簿，遷趙郡太守. 魏國初建，為虎賁中郎將、侍中. 時世子未定，而臨菑侯植有寵. 階數陳操曹丕之德，公規密諫，前後懇至，於是操知階篤於守正，深益重焉. 又毛玠、徐奕為西曹掾丁儀所不善，儀屢言其短，賴階左右以自全保. 其將順匡救，多此類也. 遷尚書，典選舉. 曹仁為關羽所圍，操遣徐晃救之，不解. 操欲自南征，以問群下. 群下皆曰不宜行. 階獨曰：「大王以仁等為足以料事勢不也？」曰：「能. 」「大王恐二人遺力邪？」曰：「不. 」「然則何為自往？」曰：「吾恐虜眾多，而晃等勢不便耳. 」階曰：「今仁等處重圍之中而守死無貳者，誠以大王遠為之勢也. 夫居萬死之地，必有死爭之心；內懷死爭，外有強救，大王案六軍以示餘力，何憂於敗而欲自往？」操善其言，駐軍於摩陂，賊果為晃等所敗.
文帝踐阼，遷尚書令，封高鄉亭侯，加侍中. 階疾病，帝自臨省，謂曰：「吾方託六尺之孤，寄天下之命於卿. 勉之！」徙封安樂鄉侯，邑六百戶，又賜階三子爵關內侯. 後階疾篤，遣使者即拜太常，薨，帝為之流涕，謚曰貞侯.
衛星
衛星者，雜於繁星，繞行星者也. 棋布於天，映日，遂明. 繞地球者，月也.
太陽系中，計有衛星二百四十，繞大行星者百又六十五、矮行星者九.
氣態行星，若木、土、天、海四星，衛星眾多. 固態行星，若水、金、地、火等，衛星幾稀. 水金二星蓋無，地球有一，火星有二. 去日遠者，其衛星之小大有能與本體並論者，若冥與冥衛一，實主從難辨，故或合稱雙行星.
漢孝靈皇帝
漢孝靈皇帝諱宏，肅宗玄孫也，永壽二年生，出河間孝王開之後. 孝王生解瀆亭侯淑，淑薨，子萇嗣. 萇薨，子宏嗣.
紀
桓帝崩，竇皇后與父武定策禁中，迎解瀆亭侯宏為皇帝，時年十二. 以竇皇后為皇太后，武為大將軍，故太尉陳蕃為太傅，黨人皆復用.
初，蕃、武及太后謀誅宦官，事泄，建寧元年九月，中常侍曹節矯詔誅蕃、武等，太后遷於南宮，李膺等又罷. 時護匈奴中郎將張奐為諸閹所欺，以為武等叛，發兵平之. 後以功遷大司農，封侯. 奐深恨之，拒不受印，上表曰蕃、武等無罪，請迎回太后，並表進膺等為三公. 帝初欲許，後又為宦者所蔽，反責奐. 奐乃自赴廷尉，拘數日而禁錮終身. 有為蕃等言者，為宦官所殺.
諸閹以名士仍在，乃讒曰黨人欲圖社稷. 帝大怒，黨獄更熾. 李膺、杜密、翟超、劉儒、荀翌、范滂、虞放等皆下獄誅，四方捕殺黨人幾七百. 張儉亡命循走，無不隱之，遂出塞全生. 因儉而族者數十家，郡縣一空.
中平元年，黃巾之亂起，席捲八州. 劉焉言以州刺史為州牧，持節調度，以佐平亂，帝從之. 後亂平，而州郡已大，漢亡之道顯.
六年帝崩，葬文陵. 太子辯嗣.
政治
靈帝即位，改年號四，曰建寧、熹平、光和、中平.
軍事
熹平六年，護烏桓校尉夏育上疏求討鮮卑. 時護羌校尉田晏坐罪，因請中常侍王甫請命己為將，以討鮮卑而贖其罪，甫亦然矣. 八月，靈帝遣夏育出高柳郡，晏出雲中郡，臧旻率南匈奴屠特若屍逐就單于出雁門郡，各將萬餘騎出塞二千餘里. 鮮卑檀石槐命三部大人各帥眾擊漢軍，育等大敗，遂棄己之符印及輜重，各將數十人而歸，皆伏檻車徵還下獄，經贖為庶人.
文化
熹平四年三月，靈帝以楊賜、蔡邕、馬日磾及宦官李巡等議，詔諸儒正《五經》之文，又命蔡邕以古文、大篆、隸書三體書寫，勒其於石碑，立於太學門外，此即熹平石經.
馮世寧
馮世寧，字靜之，北宋人. 以入內黃門累遷昭宣使、忠州團練使、入內押班. 揚國公主寢疾，哲宗欲夜出問訊，世寧執言不可，帝雖微忤，卒為之改容. 再遷景福殿使、明州觀察使. 至副都知. 崇寧新官名，世寧首知入內內侍省事. 禁中夜火，使宿衛士撲之，已成，令自他途出，蓋不欲使知宮省曲折也. 徽宗賞歎. 進感德軍留後. 政和初，以內客省使、彰化軍留後致仕.
漢孝靈皇帝
文化
光和元年，靈帝置鴻都門學，並懸孔子及七十二弟子之畫像.
馮世寧
世寧出入禁闥凡六十年，循謹無過也. 薨，年六十七，贈開府儀同三司. 諡曰恭節.
分類:宋列傳
漢孝靈皇帝
外交
光和六年，日南郡之外國再以譯官進貢.
文作
靈帝善辭賦，自作《皇羲篇》五十章. 其後愍皇子協幼而無母，又思王美人，乃作《追德賦》、《令儀頌》. 《漢詩》尚載有其文一篇：《招商歌》.
徐繼畬
徐繼畬，字松龕，清山西五臺人，乾隆六十年生. 道光六年進士，選庶吉士，授編修，遷御史. 迭疏劾忻州知州史夢蛟、保德知州林樹雲營求陞遷，登州知府英文諱災催徵，榮河知縣武履中藉事科斂. 又疏請除大臣回護調停積習.
又疏陳政體宜崇簡要，略謂：「皇上廣開言路，諸臣條奏苟有可取，無不通行訓諭，惟是積習疲玩已久，煌煌聖諭，漠不經意，輕褻甚矣. 臣以為諸臣條奏，或非大體所關，或非時務所急，原不必悉見明文. 若事關切要，聖慮折中，期於必行者，即降諭旨，宜重考成. 度其事之難易，限年興革. 如仍前玩視，於本案外重治以違旨之罪. 此教令之宜簡也. 六部則例日增，律不足，求之例；例不足，求之案：陳陳相因，棼亂如絲. 論者謂六部之權，全歸書吏. 非書吏之有權，條例之煩多使然也. 臣以為當就現行事例，精審詳定，取切於事理者，事省十之五，文省十之七，名曰簡明事例，使當事各官得以知其梗概，庶不至聽命於書吏. 此則例之宜簡也. 考功、職方，議功議過，使百僚知勸懲也. 現行之條，苦於太繁太密，不得大體. 嘗見各直省州縣有蒞任不及一年，而罰俸至數年十數年者，左牽右掣，動輒得咎. 且議處愈增愈密，規避亦愈出愈奇，彼此相遁，上下相詭，非所以清治道也. 臣以為各官處分，凡關於國計民生，官箴品行，不妨從重從嚴；其事涉細微，無關治體，與夫苛責太深，情勢所難者，當準情酌理，大加刪削. 此處分之宜簡也. 」疏入，上嘉納. 旋召入對，論時事至為流涕.
十六年，出為廣西潯州知府，擢福建延邵道，調署汀漳龍道. 海疆事起，敵艦聚廈門，與漳州隔一水，居民日數驚. 繼畬處以鎮定，民賴以安. 二十二年，遷兩廣鹽運使，旬日擢廣東按察使. 二十三年，遷福建布政使. 二十六年，授廣西巡撫，未赴官，調福建. 閩浙總督劉韻珂以病乞假，繼畬暫兼署總督. 福州初通商，英吉利人僦居會城烏石山神光寺，士民大譁，言路以入告，上命韻珂、繼畬令其遷徙，久之乃移居道山觀. 士民以繼畬初不力拒，終不慊，言者屢論劾. 繼畬初入覲，宣宗詢各國風土形勢，奏對甚悉，退遂編次為書曰《瀛寰志略》，未進呈而宣宗崩，言者抨擊及之.
咸豐元年，文宗召繼畬還京，召對，稱其樸實，尋授太僕寺少卿. 詔求言，繼畬上疏，略謂：「國家崇尚儉樸，大內宮殿，一仍明舊. 惟圓明園為三時聽政之地，避暑山莊為秋獮駐蹕之地，兩處規模，至乾隆間而備. 宣宗皇帝暫停秋獮，熱河工程一切報罷，惟自正月至十月恆駐圓明園. 然三十年中，未嘗增一堵一椽，遊觀不及諸坐落，或報應修，輒令撤去，以故內帑發出外庫前後凡千數百萬. 數年以來，園亭久曠，或謂先朝堂構，不應坐聽彫殘. 方今軍務未完，河工未畢，亦料無暇及此. 將來兩事告蕆，內庫稍充，保無以營繕之說嘗試者，伏望皇上堅持，苟非萬不得已之工程，一切停罷. 至於裝修陳設，珍奇玩好，可省則省，無取鋪張，此土木之漸宜防也. 孔子刪詩，以關雎為首，義取摯而有別. 匡衡之說有曰：『情慾之感，無介於容儀；宴安之私，不形於動靜. 』其言有別，可謂深切著明. 第以事涉宮闈，絕於聽睹，非臣子之所敢言. 雖有折檻之忠，牽裾之直，止能言得失於殿廷，豈能爭是非於宮壸？故聖帝明王，即以是為修省最切之地. 皇上至剛無慾，邇者釋服禮成，將備周官九御之制，衍大雅百男之祥. 竊以為聖德日新，肇基於此，此宴安之漸宜防也. 自古壅蔽之患，由於言路不通，然亦有言路既通，而壅蔽轉生於不覺者. 皇上御極之初，即以開言路為務. 自倭仁一疏，手詔褒嘉，言事者紛紛而起. 邇因天旱求言，又復諄諄獎誘，舉空言塞責、受人指揮、激直沽名三弊為戒. 臣庶大半中材，臣以為空言塞責，事出庸愚，一覽擲之，無關輕重. 激直沽名，由於器小，皇上予以優容，適足以見聖度. 至受人指揮，事涉營私，果其確有可憑，必當明正其罪. 總之群言淆亂，衷諸聖人，亦在皇上權衡酌量而已. 臣竊計在京言事者，約分三等：以章奏陳者，曰九卿、科道；以章奏陳兼得面陳者，曰部院大臣；不以章奏陳而時得面陳者，曰內廷王公. 此三者各有所優，亦各有所蔽. 九卿、科道，爵秩未崇，少迴翔之意，聞見較廣，多採訪之途，以風節相磨，以彈劾為職，此其所優也；其所蔽則前之三弊是也. 部院大臣，久在朝列，受恩效忠，明習時事，此其所優也；然階級既崇，天顏日接，顧忌矜慎，胸臆所存，莫能傾吐其十一，此則其所蔽也. 內廷王公，國家肺腑，外無私交黨援之患，內無希幸爵賞之心，此其所優也；然法制綦嚴，例不與外人交接，廷評輿論，所不盡聞，此則其所蔽也. 皇上明目達聰，幽隱畢照，而臣乃鰓鰓過慮者，誠恐言事者限於才識，未能仰副淵衷，致皇上察納虛懷，不免悵然而思返，此壅蔽之漸宜防也. 昔唐臣魏徵有十漸之疏，太宗嘉納，千古以為美談. 夫漸者，已然之詞也. 正之於已然，何如防之於未然. 臣謹師其意，衍為三防之說，極知迂陋，無補高深，伏冀幾餘採納. 」上優詔報之.
咸豐二年，吏部追論繼畬在巡撫任逮送罪人遲誤，請議處，乃罷歸. 尋丁母憂. 粵匪北犯，攻懷慶，山西巡撫哈芬檄太原總兵烏勒欣泰率兵防澤州，遷延未即赴. 賊渡河陷垣曲，哈芬出駐陽城，布政使郭夢齡疏乞援，繼畬亦具疏借布政使印馳奏，上為罷哈芬巡撫，以王慶雲代之. 繼畬條舉防守諸事以告，尋奏請令繼畬督辦防堵. 事定，居數年，回、捻交亂，又命督率官紳總辦各府州團防. 繼畬駐潞安年餘，親歷遼州、上黨、陽城諸要隘，措置詳備，署巡撫沈桂芬甚重之. 同治二年，召詣京師，命在總理各國事務衙門行走. 尋授太僕寺卿，加二品頂戴. 五年，以老疾乞歸.
陳大光
陳大光者，越南寧平金山人，一九五六年十月十二日生，越南第九任主席也.
嘗官拜公安部長，領大將銜.
二〇一七年，患奇疾，無藥可醫.
二〇一八年九月廿一日薨，年六十一. 分類:越南社會主義共和國世家 分類:北越南列傳
上海交通大學
上海交通大學者，略稱上交，華夏之大學也，在滬. 天地交而萬物通，曰交通. 光緒二十二年肇創南洋公學，屢次分合、遷離，成交通大學系統，蔚為神州大觀也. 然宗交大滬校為正統，聲譽最隆者. 訓曰飲水思源，愛國榮校. 蔡鍔、錢學森、江澤民等皆嘗就學於此.
分類:上海市大學
明仁宗
大明仁宗敬天體道純誠至德弘文欽武章聖達孝昭皇帝，諱高熾，成祖嫡長子也，母仁孝文皇后，徐達女也. 洪武十一年七月二十三日生于凤阳，洪武二十八年九月壬午，立為燕世子. 帝自幼有懿行，軌制合儀，擅弓術，帝在藩，嘗謂臣子曰「卿等為國柱石，宜深體至尊聖仁，以惠黔黎，毋為苛刻，以搖邦本」. 史以帝及子宣宗政治清明，稱仁宣之治
建文元年，成祖文皇帝舉兵靖難，世子留守北平，善撫士卒，人皆歡欣. 以萬人拒李景隆五十萬眾，城賴以全. 成祖即位，以北平為北京，以帝為留守.
永樂二年二月，立為皇太子. 時宮僚黃儼嘗陷帝以擅赦罪人，成祖以為真，下獄死者眾，「及侍郎胡濙奉命察之，密疏太子誠敬孝謹七事以聞，成祖意乃解. 」
成祖五征漠北，以高熾為監國，裁決庶政. 於時，帝之所惠被下人甚厚，故天下鹹屬心焉.
永樂二十二年，成祖崩於榆木川，高熾繼皇帝位. 大赦天下，改元洪熙. 元年，帝罷西洋寶船、迤西市馬及雲南、交阯採辦等費財力者. 時開封遭洪，帝遣使撫恤賑濟. 復詔敕凡欺病民者罪不宥. 翌年春正月，建弘文閣，任楊溥掌閣事，四月，帝聞山東，蘇北民饑，親詔是年夏稅免半，曰：救民之窮當如救焚拯溺，不可遲疑. 有司慮國用不足，必持不決之意. 洪熙元年二月，敕琉球國故中山王思紹世子尚巴志嗣中山王，始為中國藩屬. 三月，帝以淩遲法過酷，詔止之，曰：身首異處，斯已極矣. 并禁文武諸司用濫刑.
帝性端重仁厚，善納諫. 即位時，以成祖征伐四方，用兵千里故，國庫空虛，帝乃用夏元吉. 又以楊榮、楊士奇、楊溥輔政，息外事，減歲出，復積蓄. 以漕運耗大，欲還都應天府. 惟帝體弱，在位八月，重病不起. 元年五月，崩於欽安殿，年四十有八，葬獻陵,貴妃郭氏、淑妃王氏、麗妃王氏、順妃譚氏、充妃黄氏五人殉之，太子瞻基嗣.
王淑妃
淑妃王氏，邠州餅家子也，有美色，號「花見羞」. 少賣梁故將劉鄩為侍兒，鄩卒，王氏無所歸. 是時，唐明宗夏夫人已卒，方求別室，有言王氏於安重誨者，重誨以告明宗而納之. 王氏素得鄩金甚多，悉以遺明宗左右及諸子婦，人人皆為王氏稱譽，明宗益愛之. 而夫人曹氏為人簡質，常避事，由是王氏專寵.
明宗即位，議立皇后，而曹氏當立，曹氏謂王氏曰：「我素多病，而性不耐煩，妹當代我. 」王氏曰：「后，帝匹也，至尊之位，誰敢干之！」乃立曹氏為皇后，王氏為淑妃. 妃事皇后亦甚謹，每帝晨起，盥櫛服御，皆妃執事左右，及罷朝，帝與皇后食，妃侍，食徹乃退，未嘗少懈，皇后心亦益愛之. 然宮中之事，皆主於妃. 明宗病，妃與宦者孟漢瓊出納左右，遂專用事，殺安重誨、秦王從榮，皆與焉. 劉鄩諸子，皆以妃故封拜官爵. 閔帝即位，冊尊皇后為皇太后，妃為皇太妃. 初，明宗後宮有生子者，命妃母之，是為許王從益. 從益乳母司衣王氏，見明宗已老而秦王握兵，心欲自託為後計，乃曰：「兒思秦王. 」是時從益已四歲，又數教從益自言求見秦王. 明宗遣乳嫗將兒往來秦府，遂與從榮私通，從榮因使王氏伺察宮中動靜. 從榮已死，司衣王氏以謂秦王實以兵入宮衛天子，而以反見誅，出怨言. 閔帝聞之，大怒，賜司衣王氏死，而事連太妃，由是心不悅，欲遷之至德宮，以太后素善妃，懼傷其意而止，然待之甚薄.
末帝入立，嘗置酒妃院，妃舉酒曰：「願辭皇帝為比丘尼. 」帝驚，問其故，曰：「小兒處偶得命，若大兒不容，則死之日，何面見先帝！」因泣下. 末帝亦為之悽然，待之頗厚. 石敬瑭兵犯京師，末帝聚族將自焚. 妃謂太后曰：「事急矣，宜少回避，以俟姑夫. 」太后曰：「我家至此，何忍獨生，妹自勉之！」太后乃與帝俱燔死，而妃與許王從益及其妹匿於鞠院以免.
晉高祖立，妃自請為尼，不可，乃遷于至德宮. 晉遷都汴，以妃子母俱東，置於宮中，高祖皇后事妃如母. 天福四年九月癸未，詔以郇國三千戶封唐許王從益為郇國公，以奉唐祀，服色、旌旗一依舊制. 太常議立莊宗、明宗、愍帝三室，以至德宮為廟；詔立高祖、太宗，為五廟，使從益歲時主祠.
出帝即位，妃母子俱還洛陽. 契丹犯京師，趙延壽所尚明宗公主已死，耶律德光乃為延壽娶從益妹，是為永安公主. 公主不知其母為誰，素亦養於妃，妃至京師主婚禮. 德光見明宗畫像，焚香再拜，顧妃曰：「明宗與我約為弟兄，爾吾嫂也. 」已而靳之曰：「今日乃吾婦也. 」乃拜從益為彰信軍節度使，從益辭，不之官，與妃俱還洛陽.
德光北歸，留蕭翰守汴州. 漢高祖起太原，翰欲北去，乃使人召從益，委以中國. 從益子母逃於徽陵域中，以避使者，使者迫之以東，遂以從益權知南朝軍國事. 從益御崇元殿，翰率契丹諸將拜殿上，晉羣臣拜殿下. 羣臣入謁太妃，妃曰：「吾家子母孤弱，為翰所迫，此豈福邪？禍行至矣！」乃以王松、趙上交為左右丞相，李式、翟光鄴為樞密使，燕將劉祚為侍衞親軍都指揮使. 翰留契丹兵千人屬祚而去.
漢高祖擁兵而南，從益遣人召高行周、武行德等為拒，行周等皆不至，乃與王松謀以燕兵閉城自守. 妃曰：「吾家亡國之餘，安敢與人爭天下！」乃遣人上書迎漢高祖. 高祖聞其嘗召行周而不至，遣郭從義先入京師殺妃母子. 妃臨死呼曰：「吾家母子何罪？何不留吾兒，使每歲寒食持一盂飯洒明宗墳上. 」聞者悲之. 從益死時年十七.
分類:五代列傳
複分解反應
複分解反應者，乃兩物離子之相易也. 甲乙兩物，複分解反應所生者，如甲中有乙之一部，乙中有甲之一部，此謂之相易.
例
常見者，有酸鹼反應也.
NaOH+HCl→ NaCl+H2O
設氫氧化鈉為甲，鹽酸為乙，此反應之生成物，兩各取甲，乙之離子. 氯化鈉者，得氫氧化鈉之鈉離子，亦得鹽酸之氯離子也. 水也，得氫氧化鈉之氫氧離子，亦得鹽酸之氫離子也. 故為複分解反應也. 分類:化學反應
張承
吳都鄉定侯張承字仲嗣，漢彭城人，昭長子也. 少以才學知名，與諸葛瑾、步騭、嚴畯相友善.
孫權為驃騎將軍，辟西曹掾，出為長沙西部都尉. 討平山寇，得精兵萬五千人. 後為濡須督、奮威將軍，封都鄉侯，領部曲五千人.
承為人壯毅忠讜，能甄識人物. 又諸葛恪年少時，眾人奇其英才. 承言「終敗諸葛氏者，元遜也. 」勤於長進，篤於物類，凡在庶幾之流，無不造門. 年六十七，赤烏七年卒，謚曰定侯. 子震嗣.
壬寅佩氏訪臺
縮圖 西曆二〇二二年八月二日，美國眾議院長佩洛西氏夜訪臺灣.
七月，有言議長或將訪臺者. 中華人民共和國主席習近平遂與美利堅總統拜登氏言，當止之. 謂佩氏乃其同黨，止之固可. 然拜氏以爲美國之制，執政無涉乎立法. 議長，立法者也. 倘總統欲止之，亦不可得也.
八月四日，中華人民共和國遣軍演武于臺灣海域.
許渾
許渾，字用晦，一曰仲晦，祖出安州安陸，潤州丹陽人也，一曰睦州. 晚唐詩人.
傳
約生於貞元七年. 武后朝宰相許圉師六世孫. 太和六年進士，為太平縣令，大中三年任監察御史，以疾乞東歸，終郢、睦二州刺史，所至有善政. 渾長於詩，有《丁卯集》行於世. 約卒於大中十二年.
《宣和書譜》曰：「許渾正書雖非專門，而灑落可愛，想見其風度，渾作詩似杜牧，俊逸不及而美麗過之. 古今學詩者，無不喜誦，故渾之名益著，而字畫因之而並行也. 」
引據
分類:唐列傳
張光玉
張光玉，越南廣平人也，因賣咸宜帝於法賊，越人詈之為越奸.
早年
其父嘗仕嗣德帝，以罪革職，遂嘯聚賊黨，肆毒橫山，光玉少時以勇猛稱，擅用火槍、弓箭，芒族多附之，嗜酒，好鴉片.
1885年，法賊陷廣平，斷中圻義軍與北圻義軍；分路侵乂安，欲鉗中圻義軍也，1885年底，帝駕幸河靜，尊室說、陳春撰率卒數百名、象三、馬五護帝先行. 光玉率二百余芒族軍殿後，伏兵破法賊，以毒矢斃賊將. 1886年1月17日，法賊再攻義軍，激戰自哺至昏，斃數賊將，法賊敗還乂安，複發兩旅圍攻義軍，光玉麾軍以竹林為掩護反擊，重創法賊. 以賊勢甚眾，光玉率眾主動撤出.
儘管連續三敗，法賊續追三週，與義軍交火數次. 1886年年初，戰況不利我師，尊室說同陳春撰宋維新等出奔大清，以求外援也. 尊室談、尊室詥、黎直、阮范遵、潘廷逢護帝守宣化縣山區，襲擾廣平、河靜等地之法賊. 賊挾偽立之傀儡膺豉至廣平，欲誘帝等出降，又遣黃繼炎勸降，餌以高官厚祿，皆不逞.
造逆
1887年，阮范遵薨於陣，法賊審其部曲，知張光玉為一貪財之煙鬼. 於是陣也，法賊斥候察張光玉之蹤跡，圍村攻之，張光玉率部携民而走. 獨有一老婦不能行，法賊以老婦致書張光玉，餌以高官厚祿和毒品. 數日，張光玉遣手下至賊營，賊遺數盎司鴉片於張光玉，張光玉遂為法賊走狗矣.
1888年，法賊益眾於廣平，9月，仍未獲帝，欲去，張光玉忽遣人至，以帝之行在及義軍虛實告賊. 賊隨再致書於張光玉. 9月26日午夜，賊張光玉和阮定情等從賊二十餘引法賊圍行在. 法賊入蹕所，殺尊室詥. 咸宜帝持青龍劍，斥張光玉曰：「汝其殺予，何賣予西賊！」張光玉之黨奪青龍劍. 法賊奉車駕至順化，復流帝於阿爾及利亞. 尊室談知車駕陷賊，亦殉死河靜. 法賊予張光玉官爵，從賊獎軍銜至銀幣數枚有差.
誅滅
張光玉入衙署，同僚皆恥與之同列，張光玉亦愧，隱居於家鄉. 兩圻經略大使潘廷逢遣副將高勝討賊. 1893年12月24日晚，張光玉方吸鴉片，突聞呐喊於窗外，義軍破門而入. 張光玉持槍欲走，彈射其肩. 張光玉仆地，義軍獲其首，誅滅其親兵，燒賊田宅，懸張光玉之首於車駕陷賊之屋，張光玉之身曝數日，其族方敢收其屍.
出典
分類:越南列傳
高德曼
縮圖|高德曼像 艾瑪·高德曼，俄羅斯帝國科夫諾人也. 一八六九年六月二十七日生，一九四〇年五月十四日歿. 無政府主義家也，以舉事、著述名. 北美洲、歐洲無政府主義之學，高德曼為其山斗. 高德曼家猶太人，一八八五年，艾瑪移居美國. 自芝加哥芻茭市之端，高德曼始為著述，宣誨大眾以無政府之學，女界之權，世群之事，聽者千眾. 高德曼嘗與亞歷山大貝克曼共謀刺亨利克雷弗里克，以之揚說. 貝克曼，高德曼情人也，與其同志. 一八九二年，事行，弗里克得免，貝克曼坐此，刑囚二十二年. 自此，高德曼數陷囹圄，坐「興亂」、私揚節育之說者. 一九〇六年，立無政府主義雜誌《后土》. 一九一七年，與貝克曼同囚二載，坐「誘避召」於新設之役. 釋，立復拘，逐俄國. 同是者，二百四十八人. 時俄國十月革命，布爾什維克奪權，高德曼初贊之，至喀琅施塔得始舉事，高德曼始非之，以武抑異議也. 一九二三年，去蘇聯，以行見著《俄國幻滅錄》. 後徙居英格蘭、加拿大、法國，著《我生自歷錄》，分二卷，歷梓於一九三一年、一九三五年. 西班牙內戰，高德曼赴西班牙，助無政府主義革命. 一九四〇年五月十四日，歿於加拿大多倫多，年七十歲. 高德曼一生，擁躉以自由思想之「逆女子」美之，蔑之者以揚暴力革命、政治仇殺非之. 其著、教所言極廣，囹圄、非神、言論自由、武政、貨制、婚姻、擇對自由、斷袖，皆為論端. 女權初作，唱女界參政，高德曼雖遠之，亦以新說合性界之務於無政府主義. 一九七十年代，時高德曼聲名寂已數十年，女權主義、無政府主義學界復使大眾注目，於其生平者日眾，終為類者范模.
據
分類:基礎之文
張休
張休字叔嗣，漢彭城人，昭次子也. 弱冠與諸葛恪、顧譚等俱為吳太子孫登僚友，以《漢書》授登. 從中庶子轉為右弼都尉. 孫權常遊獵，迨幕乃歸，休上疏諫戒，權大善之，以示於昭. 及登卒，為侍中，拜羽林都督，平三典軍事，遷揚武將軍.
為魯王孫霸友黨所譖，與顧譚、顧承俱以芍陂論功事，休、承與典軍陳恂通情，詐增其伐，並徙交州. 中書令孫弘佞偽險詖，休素所忿，弘因是譖訴，下詔書賜休死，時年四十一.
蘭州大學
蘭州大學者，略稱蘭大，華夏之大學也，在金城. 大清宣統元年，肇創甘肅法政學堂，西北大學堂中，建校最古者. 校長江隆基，貢獻卓著. 訓曰自強不息，獨樹一幟.
四川大學
四川大學者，略稱川大，華夏之大學也，在蓉. 大清光緒二十二年肇創，是為四川中西學堂，倡習西文西藝，分課華文、西文、算學. 是承文翁之教，聚群賢英才，揚中華學統，汲西洋技長. 朱德、楊尚昆、郭沫若、巴金等皆嘗就學於此. 訓曰海納百川，有容乃大.
子集
子集者，集中之集也.
定義
凡甲（A）之元素，乙（B）咸有之，則甲為乙之子集也（記曰「」），或簡曰「乙含甲」或「甲含于乙」.
例
Mulțime
龐加萊懸想
龐加萊懸想者，所以論三維空間之同胚於三次元球面也，即以(x,y,z)示其位. 若球面之同胚於平面，均守四色定理，均可以(x,y)示其位，然面包圈弗之，今已爲數學家所證矣.
據
分類:拓撲學
英國
大不列顛及北愛爾蘭聯合王國，都倫敦. 方廿四萬公里，口六千萬有奇. 初使華時，譯𠸄咭唎，後譯英吉利，即英格蘭，實聯合王國之一部也. 今通英國.
本土四分，曰英格蘭、蘇格蘭、威爾士、北愛爾蘭，前三者合為一島，名大不列顛，因得國名. 並海外屬地十四. 其君英蘇德混血. 稱溫莎王朝.
方其盛時，四海皆殖民，計其疆域，天下四有其一，古今莫之能匹，號大英帝國，因四海皆有其殖民地，又號日不落國. 後雖離散，其教化猶流布四海，於今尚君臨英聯邦王國凡十四邦.
邦國富庶，工業昌盛，然其政經教化尚強，且其不吝軍費，又具核武，舉世猶不之能輕.
政治
英國及他十四邦之首，且領有澤西、馬恩、根西諸島，島為君主領地，非屬王國，然實為國治之. 議會司立法，號西敏制，分上下兩院. 上議院為世襲貴族所結，今亦納任之議員，其權可審下院法案，並斧修之，亦能延遲立法，一年為限. 亦司申訴，具司法仲裁權. 下議院為庶民所結，公推賢人居之，且其選人多入黨派. 下議院之黨席位過泰半者，其黨魁為欽定首相，而次強之黨，其魁首號反對黨領袖. 下院之員出於選區，每區舉一人，號簡多數制. 今有選區六百四十六，其中英格蘭五百二十九，蘇格蘭五十九，威爾士四十，北愛爾蘭十八，下任加增四區. 君上可從首相之議，早行大選，選五載一結.
突厥
突厥之先，平涼雜胡也，姓阿史那氏. 後魏太武滅沮渠氏，阿史那以五百家奔茹茹，世居金山，工於鐵作. 金山狀如兜鍪，俗呼兜鍪為「突厥」，因以為號. 或云，其先國於西海之上，為鄰國所滅，男女無少長盡殺之. 至一兒，不忍殺，刖足斷臂，棄於大澤中. 有一狼，每啣肉至其所，此兒因食之，得以不死. 其後遂與狼交，狼有孕焉. 彼鄰國者，復令人殺此兒，而狼在其側. 使者將殺之，其狼若為神所憑，歘然至於海東，止於山上. 其山在高昌西北，下有洞穴，狼入其中，遇得平壤茂草，地方二百餘里. 其後狼生十男，其一姓阿史那氏，最賢，遂為君長，故牙門建狼頭纛，示不忘本也.
有阿賢設者，率部落出於穴中，世臣茹茹. 至大葉護，種類漸強. 當後魏之末，有伊利可汗，以兵擊鐵勒，大敗之，降五萬餘家，遂求婚於茹茹. 茹茹主阿那瓌大怒，遣使罵之. 伊利斬其使，率眾襲茹茹，破之. 卒，弟逸可汗立，[1]又破茹茹. 病且卒，捨其子攝圖，立其弟俟斗，[2]稱為木杆可汗. 木杆勇而多智，遂擊茹茹，滅之，西破挹怛，東走契丹，北方戎狄悉歸之，抗衡中夏. 後與西魏師入侵東魏，至于太原.
其俗畜牧為事，隨逐水草，不恒厥處. 穹廬氊帳，被髮左衽，食肉飲酪，身衣裘褐，賤老貴壯. 官有葉護，次設特勤，次俟利發，次吐屯發，下至小官，凡二十八等，皆世為之. 有角弓、鳴鏑、甲、矟、刀、劍. 善騎射，性殘忍. 無文字，刻木為契. 候月將滿，輒為寇抄. 謀反叛殺人者皆死，淫者割勢而腰斬之. 鬬傷人目者償之以女，無女則輸婦財，折支體者輸馬，盜者則償贓十倍. 有死者，停屍帳中，家人親屬多殺牛馬而祭之，遶帳號呼，以刀劃面，血淚交下，七度而止. 於是擇日置屍馬上而焚之，取灰而葬. 表木為塋，立屋其中，圖畫死者形儀及其生時所經戰陣之狀. 嘗殺一人，則立一石，有至千百者. 父兄死，子弟妻其羣母及嫂. 五月中，多殺羊馬以祭天. 男子好樗蒲，女子踏鞠，飲馬酪取醉，歌呼相對. 敬鬼神，信巫覡，重兵死而耻病終，大抵與匈奴同俗.
沙鉢略勇而得眾，北夷皆歸附之. 及高祖受禪，待之甚薄，北夷大怨. 會營州刺史高寶寧作亂，沙鉢略與之合軍，攻陷臨渝鎮. 上勑緣邊修保鄣，峻長城，以備之，仍命重將出鎮幽、并. 沙鉢略妻，宇文氏之女，曰千金公主，自傷宗祀絕滅，每懷復隋之志，日夜言之於沙鉢略. 由是悉眾為寇，控弦之士四十萬. 上令柱國馮昱屯乙弗泊，蘭州總管叱李長叉守臨洮，上柱國李崇屯幽州，達奚長儒據周槃，皆為虜所敗. 於是縱兵自木硤、石門兩道來寇，武威、天水、安定、金城、上郡、弘化、延安六畜咸盡. 天子震怒，下詔曰：
往者魏道衰敝，禍難相尋，周、齊抗衡，分割諸夏. 突厥之虜，俱通二國. 周人東慮，恐齊好之深，齊氏西虞，懼周交之厚. 謂虜意輕重，國逐安危，非徒並有大敵之憂，思減一邊之防. 竭生民之力，供其來往，傾府庫之財，棄於沙漠，華夏之地，實為勞擾. 猶復劫剝烽戍，殺害吏民，無歲月而不有也. 惡積禍盈，非止今日. 朕受天明命，子育萬方，愍臣下之勞，除既往之弊. 以為厚斂兆庶，多惠豺狼，未嘗感恩，資而為賊，違天地之意，非帝王之道. 節之以禮，不為虛費，省徭薄賦，國用有餘. 因入賊之物，加賜將士，息道路之民，務於耕織. 清邊制勝，成策在心. 凶醜愚闇，未知深旨，將大定之日，比戰國之時，乘昔世之驕，結今時之恨. 近者盡其巢窟，俱犯北邊，朕分置軍旅，所在邀截，望其深入，一舉滅之. 而遠鎮偏師，逢而摧翦，未及南上，遽已奔北，應弦染鍔，過半不歸. 且彼渠帥，其數凡五，昆季爭長，父叔相猜，外示彌縫，內乖心腹，世行暴虐，家法殘忍. 東夷諸國，盡挾私讎，西戎羣長，皆有宿怨. 突厥之北，契丹之徒，[3]切齒磨牙，常伺其便. 達頭前攻酒泉，其後于闐、波斯、挹怛三國一時即叛. 沙鉢略近趣周槃，其部內薄孤、束紇羅尋亦翻動. 往年利稽察大為高麗、靺鞨所破，娑毗設又為紇支可汗所殺. 與其為鄰，皆願誅剿. 部落之下，盡異純民，千種萬類，仇敵怨偶，泣血拊心，銜悲積恨. 圓首方足，皆人類也，有一於此，更切朕懷. 彼地咎徵妖作，年將一紀，乃獸為人語，人作神言，云其國亡，訖而不見. 每冬雷震，觸地火生，種類資給，惟藉水草. 去歲四時，竟無雨雪，川枯蝗暴，卉木燒盡，饑疫死亡，人畜相半. 舊居之所，赤地無依，遷徙漠南，偷存晷刻. 斯蓋上天所忿，驅就齊斧，幽明合契，今也其時. 故選將治兵，贏糧聚甲，義士奮發，壯夫肆憤，願取名王之首，思撻單于之背，雲歸霧集，不可數也. 東極滄海，西盡流沙，縱百勝之兵，橫萬里之眾，亘朔野之追躡，望天崖而一掃. 此則王恢所說，其猶射癰，何敵能當，何遠不服！ 但皇王舊迹，北止幽都，荒遐之表，文軌所棄. 得其地不可而居，得其民不忍皆殺，無勞兵革，遠規溟海. 諸將今行，義兼含育，有降者納，有違者死. 異域殊方，被其擁抑，放聽復舊. 廣闢邊境，嚴治關塞，使其不敢南望，永服威刑. 臥鼓息烽，暫勞終逸，制御夷狄，義在斯乎！何用侍子之朝，寧勞渭橋之拜. 普告海內，知朕意焉. 於是以河間王弘、上柱國豆盧勣、竇榮定、左僕射高熲、右僕射虞慶則並為元帥，出塞擊之. 沙鉢略率阿波、貪汗二可汗等來拒戰，皆敗走遁去. 時虜飢甚，不能得食，於是粉骨為糧，又多災疫，死者極眾.
既而沙鉢略以阿波驍悍，忌之，因其先歸，襲擊其部，大破之，殺阿波之母. 阿波還無所歸，西奔達頭可汗. 達頭者，名玷厥，沙鉢略之從父也，舊為西面可汗. 既而大怒，遣阿波率兵而東，其部落歸之者將十萬騎，遂與沙鉢略相攻. 又有貪汗可汗，素睦於阿波，沙鉢略奪其眾而廢之，貪汗亡奔達頭. 沙鉢略從弟地勤察別統部落，與沙鉢略有隙，復以眾叛歸阿波. 連兵不已，各遣使詣闕，請和求援，上皆不許.
會千金公主上書，請為一子之例，高祖遣開府徐平和使於沙鉢略. 晉王廣時鎮并州，請因其釁而乘之，上不許. 沙鉢略遣使致書曰：「辰年九月十日，從天生大突厥天下賢聖天子、伊利俱盧設莫何始波羅可汗致書大隋皇帝：使人開府徐平和至，辱告言語，具聞也. 皇帝是婦父，即是翁，此是女夫，即是兒例. 兩境雖殊，情義是一. 今重疊親舊，子子孫孫，乃至萬世不斷，上天為證，終不違負. 此國所有羊馬，都是皇帝畜生，彼有繒綵，都是此物，彼此有何異也！」高祖報書曰：「大隋天子貽書大突厥伊利俱盧設莫何沙鉢略可汗：得書，知大有好心向此也. 既是沙鉢略婦翁，今日看沙鉢略共兒子不異. 即以親舊厚意，常使之外，今特別遣大臣虞慶則往彼看女，復看沙鉢略也. 」沙鉢略陳兵，列其寶物，坐見慶則，稱病不能起，且曰：「我父伯以來，不向人拜. 」慶則責而喻之. 千金公主私謂慶則曰：「可汗豺狼性，過與爭，將齧人. 」長孫晟說諭之，攝圖辭屈，乃頓顙跪受璽書，以戴於首. 既而大慚，其羣下因相聚慟哭. 慶則又遣稱臣，沙鉢略謂其屬曰：「何名為臣？」報曰：「隋國稱臣，猶此稱奴耳. 」沙鉢略曰：「得作大隋天子奴，虞僕射之力也. 」贈慶則馬千匹，并以從妹妻之.
時沙鉢略既為達頭所困，又東畏契丹，遣使告急，請將部落度漠南，寄居白道川內，有詔許之. 詔晉王廣以兵援之，給以衣食，賜以車服鼓吹. 沙鉢略因西擊阿波，破擒之. 而阿拔國部落乘虛掠其妻子. 官軍為擊阿拔，敗之，所獲悉與沙鉢略. 沙鉢略大喜，乃立約，以磧為界，因上表曰：
大突厥伊利俱盧設始波羅莫何可汗臣攝圖言：大使尚書右僕射虞慶則至，伏奉詔書，兼宣慈旨，仰惟恩信之著，逾久愈明，徒知負荷，不能答謝. 伏惟大隋皇帝之有四海，上契天心，下順民望，二儀之所覆載，七曜之所照臨，莫不委質來賓，回首面內. 實萬世之一聖，千年之一期，求之古昔，未始聞也. 突厥自天置以來，五十餘載，保有沙漠，自王蕃隅. 地過萬里，士馬億數，恒力兼戎夷，抗禮華夏，在於北狄，莫與為大. 頃者氣候清和，風雲順序，意以華夏其有大聖興焉. 況今被霑德義，仁化所及，禮讓之風，自朝滿野. 竊以天無二日，土無二王，伏惟大隋皇帝，真皇帝也. 豈敢阻兵恃險，偷竊名號，今便感慕淳風，歸心有道，屈膝稽顙，永為藩附. 雖復南瞻魏闕，山川悠遠，北面之禮，不敢廢失. 當令侍子入朝，[4]神馬歲貢，朝夕恭承，唯命是視. 至於削衽解辮，革音從律，習俗已久，未能改變. 闔國同心，無不銜荷，不任下情欣慕之至. 謹遣第七兒臣窟含真等奉表以聞. [5] 高祖下詔曰：「沙鉢略稱雄漠北，多歷世年，百蠻之大，莫過於此. 往雖與和，猶是二國，今作君臣，便成一體. 情深義厚，朕甚嘉之. 荷天之休，海外有截，豈朕薄德所能致此！已勑有司肅告郊廟，宜普頒天下，咸使知聞. 」自是詔答諸事並不稱其名以異之. 其妻可賀敦周千金公主，賜姓楊氏，編之屬籍，改封大義公主. 策拜窟含真為柱國，封安國公，宴於內殿，引見皇后，賞勞甚厚. 沙鉢略大悅，於是歲時貢獻不絕.
七年正月，沙鉢略遣其子入貢方物，因請獵於恒、代之間，又許之，仍遣人賜其酒食. 沙鉢略率部落再拜受賜. 沙鉢略一日手殺鹿十八頭，齎尾舌以獻. 還至紫河鎮，其牙帳為火所燒，沙鉢略惡之，月餘而卒. 上為廢朝三日，遣太常弔祭焉. 贈物五千段.
處羅侯長頤僂背，眉目疎朗，勇而有謀，以隋所賜旗鼓西征阿波. 敵人以為得隋兵所助，多來降附，遂生擒阿波. 既而上書請阿波死生之命，上下其議. 左僕射高熲進曰：「骨肉相殘，教之蠹也. 存養以示寬大. 」上曰：「善. 」熲因奉觴進曰：「自軒轅以來，獯粥多為邊患. 今遠窮北海，皆為臣妾，此之盛事，振古未聞，臣敢再拜上壽. 」
其後處羅侯又西征，中流矢而卒. 其眾奉雍虞閭為主，是為頡伽施多那都藍可汗. 雍虞閭遣使詣闕，賜物三千段. 每歲遣使朝貢. 時有流人楊欽亡入突厥中，謬云彭國公劉昶與宇文氏謀反，令大義公主發兵擾邊. 都藍執欽以聞，并貢葧布、魚膠. 其弟欽羽設部落強盛，都藍忌而擊之，斬首於陣. 其年，遣其母弟褥但特勤獻于闐玉杖，上拜褥但為柱國、康國公. 明年，突厥部落大人相率遣使貢馬萬匹，羊二萬口，駝、牛各五百頭. 尋遣使請緣邊置市，與中國貿易，詔許之.
平陳之後，上以陳叔寶屏風賜大義公主，主心恒不平，因書屏風為詩，敍陳亡自寄. 其辭曰：「盛衰等朝暮，世道若浮萍. 榮華實難守，池臺終自平. 富貴今何在？空事寫丹青. 盃酒恒無樂，弦歌詎有聲！余本皇家子，飄流入虜庭. 一朝覩成敗，懷抱忽縱橫. 古來共如此，非我獨申名. 唯有明君曲，偏傷遠嫁情. 」上聞而惡之，禮賜益薄. 公主復與西面突厥泥利可汗連結，上恐其為變，將圖之. 會主與所從胡私通，因發其事，下詔廢黜之. 恐都藍不從，遣奇章公牛弘將美妓四人以啗之. 時沙鉢略子曰染干，[6]號突利可汗，居北方，遣使求婚. 上令裴矩謂之曰：「當殺大義主者，方許婚. 」突利以為然，[7]復譖之，都藍因發怒，遂殺公主於帳. 都藍與達頭可汗有隙，數相征伐，上和解之，各引兵而去.
夏六月，高熲、楊素擊玷厥，大破之. 拜染干為意利珍豆啟民可汗，華言「意智健」也. 啟民上表謝恩曰：「臣既蒙豎立，復改官名，昔日姦心，今悉除去，奉事至尊，不敢違法. 」上於朔州築大利城以居之. 是時安義主已卒，上以宗女義成公主妻之，部落歸者甚眾. 雍虞閭又擊之，上復令入塞. 雍虞閭侵掠不已，遷於河南，在夏、勝二州之間，發徒掘塹數百里，東西拒河，盡為啟民畜牧之地. 於是遣越國公楊素出靈州，行軍總管韓僧壽出慶州，太平公史萬歲出燕州，大將軍姚辯出河州，以擊都藍.
師未出塞，而都藍為其麾下所殺，達頭自立為步迦可汗，其國大亂. 遣太平公史萬歲出朔州以擊之，遇達頭於大斤山，虜不戰而遁，追斬首虜二千餘人. 晉王廣出靈州，達頭遁逃而去. 尋遣其弟子俟利伐從磧東攻啟民. 上又發兵助啟民守要路，俟利伐退走入磧. 啟民上表陳謝曰：「大隋聖人莫緣可汗，憐養百姓，如天無不覆也，如地無不載也. 諸姓蒙威恩，赤心歸服，並將部落歸投聖人可汗來也. 或南入長城，或住白道，人民羊馬，徧滿山谷. 染干譬如枯木重起枝葉，枯骨重生皮肉，千萬世長與大隋典羊馬也. 」
仁壽元年，代州總管韓洪為虜所敗於恒安，廢為庶人. 詔楊素為雲州道行軍元帥，率啟民北征. 斛薛等諸姓初附于啟民，至是而叛. 素軍河北，值突厥阿勿思力俟斤等南度，掠啟民男女六千口、雜畜二十餘萬而去. 素率上大將軍梁默輕騎追之，轉戰六十餘里，大破俟斤，悉得人畜以歸啟民. 素又遣柱國張定和、領軍大將軍劉昇別路邀擊，並多斬獲而還. 兵既度河，賊復掠啟民部落，素率驃騎范貴於窟結谷東南奮擊，復破之，追奔八十餘里. 是歲，泥利可汗及葉護俱被鐵勒所敗. 步迦尋亦大亂，奚、霫五部內從，步迦奔吐谷渾. 啟民遂有其眾，歲遣朝貢.
帝法駕御千人大帳，享啟民及其部落酋長三千五百人，賜物二十萬段，其下各有差. 復下詔曰：「德合天地，覆載所以弗遺，功格區宇，聲教所以咸洎. 至於梯山航海，請受正朔，襲冠解辮，同彼臣民. 是故王會納貢，義彰前冊，呼韓入臣，待以殊禮. 突厥意利珍豆啟民可汗志懷沈毅，[8]世修藩職. 往者挺身違難，拔足歸仁，先朝嘉此款誠，授以徽號. 資其甲兵之眾，收其破滅之餘，復祀於既亡之國，繼絕於不存之地. 斯固施均亭育，澤漸要荒者矣. 朕以薄德，祗奉靈命，思播遠猷，光融令緒，是以親巡朔野，撫寧藩服. 啟民深委誠心，入奉朝覲，率其種落，拜首軒墀，言念丹款，良以嘉尚. 宜隆榮數，式優恒典. 可賜路車、乘馬、鼓吹、幡旗，贊拜不名，位在諸侯王上. 」帝親巡雲內，泝金河而東，北幸啟民所居. 啟民奉觴上壽，跪伏甚恭. 帝大悅，賦詩曰：「鹿塞鴻旗駐，龍庭翠輦廻. 氊帳望風舉，穹廬向日開. 呼韓頓顙至，屠耆接踵來. 索辮擎羶肉，韋韝獻酒杯. 何如漢天子，空上單于臺. 」帝賜啟民及主金甕各一，及衣服被褥錦綵，特勤以下各有差.
先是，高麗私通使啟民所，啟民推誠奉國，不敢隱境外之交. 是日，將高麗使人見，勑令牛弘宣旨謂之曰：「朕以啟民誠心奉國，故親至其所. 明年當往涿郡. 爾還日，語高麗王知，宜早來朝，勿自疑懼. 存育之禮，當同於啟民. 如或不朝，必將啟民巡行彼土. 」使人甚懼. 啟民仍扈從入塞，至定襄，詔令歸藩.
明年，朝於東都，禮賜益厚. 是歲，疾終，上為之廢朝三日，立其子咄吉世，是為始畢可汗. 表請尚公主，詔從其俗. 十一年，來朝於東都. 其年，車駕避暑汾陽宮，八月，始畢率其種落入寇，圍帝於雁門. 詔諸郡發兵赴行在所，援軍方至，始畢引去. 由是朝貢遂絕. 明年，復寇馬邑，唐公以兵擊走之.
隋末亂離，中國人歸之者無數，遂大強盛，勢陵中夏. 迎蕭皇后，置於定襄. 薛舉、竇建德、王世充、劉武周、梁師都、李軌、高開道之徒，雖僭尊號，皆北面稱臣，受其可汗之號. 使者往來，相望於道也.
嘉靖
嘉靖，明世宗之年號也. 始於一五二二年，止於一五六六年，凡四十五年.
暹羅京都銀行
暹羅京都銀行又名那空峦銀行（泰文曰：ธนาคารนครหลวงไทย），泰國之銀行也. 始於一九四一年，及至一九八八年亞洲金融風暴襲之，雖重創莫能毀，財務部賑之，乃重建規模逾之前.
冪集
冪集，諸子集之合也.
定義
甲（A）之子集，俱聚而成集而無一漏省，曰甲之冪集（記曰「P(A)，即冪（甲）」）. 舉甲集有水、火兩元為例，甲之冪集為「{}，{水}，{火}，{水,火}」.
冪集公理曰︰「若有集，則其冪集亦存. 」
導彈
導彈者，導引飛彈也，譯自英文「guided missile」. 英文之「missile」原意為飛石、箭矢等投射之物，一九四五年後專指具導引系統之火箭.
分類:兵器
拉夫安德雷迪
拉夫安德雷迪，在美國加利福尼亞州內華達郡.
地理
當地最軒處，海拔五百七十六米.
西元二千十年，美國普查人口. 查得此地，面積凡八點二一平方千米，悉爲陸地. 口凡九百六十三，計每平方千米0人.
引據
分類:加利福尼亞州
陸抗
吳江陵侯陸抗字幼節，吳大司馬，吳丞相遜之次子，吳桓王孫策外孫也. 遜卒時，年二十，拜建武校尉，嗣遜爵，領遜眾五千人，送葬東還.
赤烏九年，遷立節中郎將，與諸葛恪換屯柴桑.
太元元年，大帝涕泣謂曰：「吾前聽用讒言，與汝父大義不篤，以此負汝. 前後所問，一焚滅之，莫令人見也. 」
建興元年，拜奮威將軍.
太平二年，魏將諸葛誕舉壽春降，拜抗為柴桑督，赴壽春，遷征北將軍.
永安二年，拜鎮軍將軍，都督西陵. 三年，假節.
孫皓即位，加鎮軍大將軍，領益州牧.
建衡二年，拜抗都督信陵、西陵、夷道、樂鄉、公安諸軍事. 時閹官預政，抗聞都下政令多闕，憂深慮遠，乃上疏十七條.
鳳皇元年，西陵督步闡據城以叛，遣使降晉. 抗聞之，令將軍左奕、吾彥、蔡貢等徑赴西陵. 晉車騎將軍羊祜率師向江陵，諸將鹹以抗不宜上. 抗敕江陵督張鹹作大堰遏水，漸漬平中，以絕寇叛. 祜欲因所遏水，浮船運糧，揚聲將破堰以通步軍. 抗聞，使鹹破之. 祜至當陽，聞堰敗，乃改船以車運，大費損功力. 晉巴東監軍徐胤率水軍詣建平，荊州刺史楊肇至西陵. 抗令張鹹固守其城；公安督孫遵巡南岸御祜；水軍督留慮、鎮西將軍朱琬拒胤. 身率三軍，憑圍對肇. 肇計屈夜遁，祜等皆引軍還. 抗遂陷西陵城，誅夷闡族及其吏.
二年春，就拜大司馬、荊州牧. 三年夏，疾病，上疏末帝. 秋遂卒.
隆慶 (明)
隆慶，明穆宗之年號也，始於一五六七年，止於一五七二年，凡六年.
可愛
可愛者，漢文本作可憐，以述人之楚楚. 及一九九〇年代，東瀛動畫、漫畫勃然而興，可愛一詞，每見不尠. 華人亦音譯日語，作卡哇伊.
硫酸銅
硫酸銅者，式也. 可溶於水，溶液水色藍. 無水者，色白，合五水，色乃藍，故曰藍礬. 性有毒，不可食.
性
於金屬活性序前於銅者，皆可置換硫酸銅中之銅，故明本草有言云：膽礬者，化鐵為銅.
與鹼反應，生藍色之氫氧化銅沉澱也. 若量多，沈之物溶.
云無水硫酸銅，與水色變，成藍. 故今之化學家，以無水之硫酸銅驗水也.
分類:鹽
寧波外教殺人案
寧波外教殺人案，甬城官衙谓之「6·14涉外刑事案件」. 其犯邁丁氏，花旗黑人也，信回教，授英文於寧波工程學院.
次日丑寅，捕役執之，供曰：「緣起情釁. 」
犯兇殘，利刃毀容，雖父母亦難辨也. 仵作取死者與兩親血液鑒之，方能辨.
旅華番客，多有優待，外邦學子，素享特權，民怨之久矣. 然论此案之言，微博壓制之，故更激民憤也.
二〇二二年四月廿一日，甬衙判邁丁氏一審死刑.
國立虎尾科技大學
國立虎尾科技大學，略稱虎科大，在雲林縣虎尾鎮，屬技職體系. 以「誠正精勤」為訓.
史
民國六十九年肇於虎尾，時名曰臺灣省立雲林工業專科學校. 七十年改隸，曰國立雲林工業專科學校. 八十六年升格，曰國立虎尾技術學院. 九十三年改名，曰國立虎尾科技大學.
壬寅圍臺演武
縮圖 西曆二〇二二年八月二日，花旗國眾議院首佩洛西氏訪臺，引中國人民解放軍東部戰區遣水師空師火箭兵無數，演武於臺灣之近海，佈於海路其要者六處，呈包圍之勢. 其勢遠勝以往，創臺島東海操戈之先河. 美艦里根號乃北走. 八月十日乃止，然餘波不斷.
八月四日，解放軍擲彈於洋 ，越臺灣島，爲日防衛省所公於世. 其擲彈初，民國之官告其民曰：「其彈未有越臺者也. 」 俟日人公之，乃公告曰：「其彈所經天外，其害於地無有. 故不告也. 」
日臣岸信夫責中國甚，以其擲彈於日人所謂「專屬經濟區」之域也.
東部戰區副參謀顧中曰：「此演武乃意爲震懾臺獨宵小，外國竄台之徒，喝令其懸崖勒馬. 諸軍兵種聯合實戰全力以赴. 戰區三軍將士將以千鈞之力、如虹之氣護我中華之國本. 」
據
分類:民國臺灣紀事
顧邵
顧邵字孝則，漢吳郡吳人，雍長子也. 博覽書傳，好樂人倫. 少與舅陸績齊名，而陸遜、張敦等皆亞焉. 自州郡庶幾及四方人士，往來相見，或言議而去，或結厚而別，風聲流聞，遠近稱之. 年二十七，起家為豫章太守. 下車祀先賢徐孺子之墓.
初，錢塘丁諝出於役伍，陽羨張秉生於庶民，烏程吾粲、雲陽殷禮起乎微賤，邵皆拔而友之，為立聲譽. 秉遭大喪，親為制服結絰. 邵當之豫章，發在近路，值秉疾病，時送者百數. 邵辭賓客曰：「張仲節有疾，苦不能來別，恨不見之，暫還與訣，諸君少時相待. 」其留心下士，惟善所在，皆此類也. 世以邵為知人. 在郡五年，卒官，子譚、承嗣.
澳洲聯邦銀行
澳洲聯邦銀行者，澳洲至大之銀行也，一九一一年澳洲政府立之，原為國家銀行，營訂官利、發鈔之業，歷二戰，澳經濟擎天柱也. 而至一九九一年工黨政府允其私營， 又五年，登澳洲株所所市之列.
今總部設悉尼馬丁廣場，商貿、保險、房產、礦、工、農無不及，大總管乃諾里斯，全國分行逾千，銀機三千三百，員三萬五千，稅後淨利十五餘億美金.
近十數年間大擴，ASB新西蘭銀行、維州銀行、殖民地第一銀行、國民斐濟銀行、PT印尼銀行歸之旗下. 今跡邊亞太，紐、倫、星、港，皆設分行，京、滬、蘇、杭，亦有代辦.
中導條約
分類:美國史 分類:蘇聯書
顧承
顧承字子直，吳吳郡吳人，邵次子也. 嘉禾中與舅陸瑁俱以禮徵.
孫權賜丞相顧雍書曰：「貴孫子直，令問休休，至與相見，過於所聞，為君嘉之. 」拜騎都尉，領羽林兵. 後為吳郡西部都尉，與諸葛恪等共平山越，別得精兵八千人，還屯軍章阬，拜昭義中郎將，入為侍中. 芍陂之役，拜奮威將軍，出領京下督.
基數
基數者，集之大小也.
定義
以集論言之，凡與甲有一一對應者，聚以集成，則甲之基數也. 故若甲乙有一一對應，則二者基數同矣（記曰「|A|=|B|」）.
氯化氫
氯化氫，式HCl，無色液體也. 極易溶於水，水溶液為鹽酸，性烈，為強酸. 其共價鍵極性甚強，於氫，部分正電荷也；氯者，部分負電荷也.
基數
定義
疇人溤諾曼以自然數為集，如三為「零，一，二」之集也. 基數為三者，意謂基數與三同耳，則其元素亦有三.
氯化氫
合成
甲、並氯氣與氫氣得之，此乃直接之法也.
基數
定義
若甲有單射乙者，則曰甲之基數不多於乙也（記曰「|A|≤|B|」）.
氯化氫
合成
乙、並氯化物與酸，得氫氯酸. 如下所示：
基數
定義
蓋亦可以「最小序數」目之，詳見序數一文.
武元甲
武元甲，安南廣平麗水人，維新五年七月二日生，越共產志士、武將、政者也.
基數
算
甲乙二集，其交為空（「A ∩ B=φ」），則並之基數為基數之和也（「|A ∪ B|=|A| + |B|」）.
武元甲
保大元年，入新越革命黨.
基數
算
甲乙二集，直積之基數為基數之積也（「|A x B|=|A| x |B|」）.
武元甲
保大十三年，入印度支那共產黨. 次年，逢法人緝拿，與胡志明亡廣西.
一九四五年，志明立國，拜元甲為國防部長.
越戰，花旗人畏甚，喚其「紅色拿破崙」.
西曆二〇一三年十月四日薨，年一百零二岁.
分類:法屬印度支那列傳
基數
例
一︰「甲，乙，丙，丁」之集，基數為四.
二︰空集者，無物之集也，基數為零.
三︰倍者，整數一一對應偶數也，故整數集之基數同乎偶數集. 然若集之基數同乎其真子集，即無窮集合之象也.
四︰自然數之基數小於實數也.
張昭
吳婁文侯張昭字子布，漢彭城人也. 少好學，善隸書，博覽眾書，與琅邪趙昱、東海王朗俱發名友善. 弱冠察孝廉，不就. 孫策創業，命昭為長史、撫軍中郎將，升堂拜母，如比肩之舊，文武之事，一以委昭.
策臨卒，以弟權託昭，昭率群僚立而輔之. 後劉備表權行車騎將軍，昭為軍師. 權每田獵，常乘馬射虎，虎常突前攀持馬鞍. 昭變色而前曰：「將軍何有當爾？夫為人君者，謂能駕御英雄，驅使群賢，豈謂馳逐於原野，校勇於猛獸者乎？如有一旦之患，奈天下笑何」權謝昭曰：「年少慮事不遠，以此慚君. 」
魏黃初二年，遣使者邢貞拜權為吳王. 貞入門，不下車. 昭謂貞曰：「夫禮無不敬，故法無不行. 而君敢自尊大，豈以江南寡弱，無方寸之刃故乎！」貞即遽下車. 拜昭為綏遠將軍，封由拳侯.
初，權當置丞相，眾議歸昭. 權曰：「方今多事，職統者責重，非所以優之也. 」後孫邵卒，百僚復舉昭，權曰：「孤豈為子布有愛乎？領丞相事煩，而此公性剛，所言不從，怨咎將興，非所以益之也. 」乃用顧雍.
權既稱尊號，昭以老病，上還官位及所統領. 更拜輔吳將軍，班亞三司，改封婁侯，食邑萬戶. 在宅無事，乃著《春秋左氏傳解》及《論語注》.
上以公孫淵稱藩，遣張彌、許晏至遼東拜淵為燕王. 昭諫曰：「淵背魏懼討，遠來求援，非本志也. 若淵改圖，欲自明於魏，兩使不反，不亦取笑於天下乎？」上與相反覆，昭意彌切. 上不能堪，案刀而怒曰：「吳國士人入宮則拜孤，出宮則拜君，孤之敬君，亦為至矣，而數於眾中折孤，孤嘗恐失計. 」昭熟視上曰：「臣雖知言不用，每竭愚忠者，誠以太后臨崩，呼老臣於床下，遺詔顧命之言故在耳. 」因涕泣橫流. 上擲刀致地，與昭對泣. 然卒遣彌、晏往. 淵果殺彌，晏.
昭忿言之不用，稱疾不朝. 上恨之，土塞其門，昭又於內以土封之. 上數慰謝昭，昭固不起，上因出過其門呼昭，昭辭疾篤. 上燒其門，欲以恐之，昭更閉門戶. 上使人滅火，住門良久，昭諸子共扶昭起，上載以還宮，深自克責. 昭不得已，然後朝會.
昭容貌矜嚴，有威風，上常曰：「孤與張公言，不敢妄也. 」舉邦憚之. 年八十一，嘉禾五年卒. 遺令幅巾素棺，斂以時服. 上素服臨弔，謚曰文侯. 長子承已自封侯，少子休襲爵.
秦始皇帝
秦始皇帝，諱政，莊襄王子也，母趙姬，昭襄王四十八年生. 傳為呂不韋子，蓋《太史公書》載趙姬本不韋姬，莊襄取時已有身.
莊襄王三年，王卒，政嗣，時年十三. 王少，相國呂不韋專國政，與太后亂後宮，見王漸長，恐遭禍，故以嫪毐假宦者獻太后，生二子. 毐以王父自居，封長信侯，領山陽、太原諸地，自斂黨羽，營雍，勢日彊.
九年，王冠於蔪年宮，嫪毐叛，攻蔪年宮. 王早陳精兵三千敗之. 復攻咸陽宮，亦北，自亡走，為王所擒，車裂而死，曝屍示萬里. 禁太后於雍萯陽宮. 削呂不韋侯，逐之巴蜀.
十七年，使內史騰帥兵十萬渡河伐韓，陷新鄭，虜韓王安，置潁川郡，韓亡.